Gelaran ‘kluster mahkamah’ terhadap pemimpin Umno adalah propaganda, kata PKR

Ahli Parlimen Lembah Pantai Fahmi Fadzil menolak istilah “kluster mahkamah” terhadap pemimpin Umno yang berdepan pelbagai pertuduhan rasuah dan salah guna kuasa, dalam langkah orang kuat Presiden PKR Anwar Ibrahim itu mengadakan kerjasama politik dengan parti Melayu tersebut.“Ini jadi bahan propaganda. Kluster mahkamah ini adalah ciptaan J-KOM. Buat apa saya nak lariskan?” Kata beliau dalam sebuah program bual bicara baru-baru ini.Fahmi merujuk Jabatan Komunikasi Komuniti (J-KOM), sebuah unit di bawah kementerian komunikasi dan multimedia yang dijenamakan semula dari Jasa yang dikenali sebagai unit propaganda di bawah Jabatan Perdana Menteri sepanjang pentadbiran Barisan Nasional.Fahmi tampil dalam program itu bersama Kamal Amir, seorang veteran Umno yang rapat dengan presidennya, Ahmad Zahid Hamidi.Kenyataan beliau itu muncul susulan hubungan mereka yang semakin erat selepas rundingan politik berlaku antara PKR dan Umno bagi meneroka permuafakatan baru bagi menentang Perikatan Nasional (PN).Istilah “kluster mahkamah” adalah gelaran berlatar belakang populariti istilah yang muncul saat pandemik.Ia digunakan terhadap Zahid dan bekas presiden Umno Najib Razak dan beberapa kumpulan dalam kalangan pemimpin Umno yang kini berdepan pelbagai berkait rasuah, dan pengubahan wang haram.Tahun lalu, Zahid dan Najib bersama-sama menulis surat kepada Istana Negara bagi menyatakan sokongan kepada Anwar sebagai perdana menteri menggantikan Muhyiddin Yassin.Kedua-dua mereka yang jika dicampurkan memiliki lebih dari 80 pertuduhan salah laku muncul sebagai pengkritik utama dasar-dasar kerajaan PN.Fahmi berkata beliau menyedari wujud pihak yang mengkritik langkah PKR untuk bekerjasama dengan Umno di samping mengingatkan beliau mengenai kerjasama parti itu dengan Dr Mahathir Mohamad sebelum Pilihan Raya Umum ke-14 (PRU14).“Dan di situ, saya terkesan dengan apa yang disebut oleh Zahid di Parlimen, mesti ada asas kejujuran dan keihlasan,” katanya.Fahmi turut menambah PKR dan Umno menjadi mangsa kepada bukan sahaja kepada kebobrokan, tetapi satu pemikiran untuk hanya berpegang kepada kuasa.Beliau berkata PKR dan Umno juga mengalami nasib serupa apabila kedua-dua parti menyaksikan ahli Parlimen mereka keluar parti.Di samping itu kedua-dua parti turut diketepikan ketika mereka berada di dalam kerajaan.“Apa yang berlaku kepada PKR, samalah juga dengan apa yang berlaku kepada Umno sebelum ini.“Selepas PRU14, berlaku satu gerakan yang cuba memecah belahkan Umno, sama seperti apa yang berlaku kepada PKR,” katanya merujuk ahli Parlimen Umno yang lompat parti menyertai Bersatu selepas PRU14.“Nasib Umno dan PKR dari segi itu memang samalah,” tambahnya.Selain itu, Fahmi turut mendakwa ketika tempoh pentadbiran kerajaan Pakatan Harapan, Mahathir turut mengenepikan cadangan-cadangan PKR bagi jawatan kementerian.“Senarai menteri-menteri yang dipilih dari PKR dalam pentadbiran di bawah Tun Mahathir dulu, bukan senarai parti,” katanya.


Nadma sedia bantu kawasan terjejas kemarau

Agensi Pengurusan Bencana Negara (Nadma) sedia membantu mana-mana kawasan yang terjejas dengan kemarau di negara ini, kata Menteri di Jabatan Perdana Menteri (Tugas-tugas Khas) Mohd Redzuan Md Yusof.Beliau berkata, Tabung Bencana Nadma boleh digunakan untuk membeli peralatan-peralatan seperti “Portable Water Treatment Plant” (PWTP) yang boleh digunakan di kawasan-kawasan terjejas bekalan air akibat kemarau.“PWTP berkenaan boleh menghasilkan sehingga 120,000 liter air sehari, yang boleh membantu lebih kurang 8,000 mangsa di kawasan terjejas.“Selain itu, kita juga mengadakan perbincangan dengan beberapa agensi kerajaan yang lain seperti Jabatan Meteorologi dan Jabatan Pengairan dan Saliran (JPS), untuk membuat kajian mengenai cuaca pada masa hadapan,” katanya kepada Bernama selepas Majlis Pelancaran Pak Wan Prihatin Peringkat Dewan Undangan Negeri (DUN) Rembia di Dataran Peladang di Alor Gajah, hari ini.Selasa lepas, kerajaan negeri Melaka menerima lima unit PWTP bernilai RM2.25 juta daripada Nadma, sebagai persediaan menghadapi kemarau yang sering berlaku ketika Monsun Barat Daya yang terjadi antara Mac hingga Jun setiap tahun.Dalam pada itu Redzuan yang juga ahli Majlis Pimpinan Tertinggi (MPT) Bersatu berkata, pelaksanaan dasar-dasar kerajaan di bawah pimpinan Perdana Menteri Muhyiddin Yassin dalam menangani pandemik Covid-19, nyata menarik minat ahli Parlimen pembangkang untuk menyatakan sokongan kepada kerajaan persekutuan.“Walaupun mereka tak bersama kita, tapi menyatakan sokongan kepada kita. Ini satu perubahan yang sihat untuk memastikan Perikatan Nasional (PN) yang dipimpin oleh perdana menteri, terus melaksanakan tanggungjawab kita kepada rakyat tanpa mengira agama dan bangsa,” katanya.Semalam, Ahli Parlimen Kuala Langat Dr Xavier Jayakumar, mengumumkan peletakan jawatan serta-merta sebagai naib presiden dan ahli PKR dan telah membuat keputusan untuk menjadi ahli Parlimen bebas yang menyokong blok kerajaan di bawah pimpinan Muhyiddin.


31.5% kanak-kanak lengkap divaksinasi, 47.2% terima dos pertama

Sebanyak 1,119,411 atau 31.5% kanak-kanak berusia lima hingga 11 tahun di negara ini telah lengkap divaksin di bawah Program Imunisasi Kanak-Kanak Covid-19 Kebangsaan (PICKids), setakat semalam.Berdasarkan data menerusi laman web CovidNow, sejumlah 1,676,457 atau 47.2% daripada kumpulan itu telah menerima sekurang-kurangnya satu dos vaksin.Bagi remaja berumur 12 hingga 17 tahun, sebanyak 2,909,585 atau 93.5% telah lengkap divaksin, manakala 3,006,147 atau 96.6% daripada kumpulan itu telah menerima sekurang-kurangnya satu dos vaksin.Sementara itu, seramai 16,080,331 atau 68.3% orang dewasa di negara ini telah menerima suntikan dos penggalak, 22,972,728 atau 97.6% telah lengkap dua dos suntikan vaksin dan 23,248,752 atau 98.8% telah menerima sekurang-kurangnya satu dos vaksin.Sebanyak 13,706 dos harian telah diberikan semalam, terdiri daripada 1,264 suntikan penggalak, 7,377 dos kedua dan 5,065 dos pertama, menjadikan jumlah kumulatif pemberian vaksin di bawah Program Imunisasi Covid-19 Kebangsaan (PICK) kepada 70,799,796.Portal Github KKM melaporkan dua kematian akibat Covid-19 semalam dengan masing-masing satu direkodkan di Selangor dan Kedah.


Kes harian Covid-19 rekod 7,950 jangkitan

Malaysia merekodkan kes baru sebanyak 7,950 menjadikan kes keseluruhan Covid-19 meningkat sebanyak 2,361,529 kes.10,832 pesakit juga direkodkan sembuh, menjadikan jumlah keseluruhan pesakit sembuh sebanyak 2,227,889.Dalam pada itu, kes yang memerlukan rawatan di unit rawatan rapi (ICU) adalah sebanyak 725 kes di mana 710 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 380 kes di mana 304 adalah kes Covid-19.Dari 7,950 kes harian yang dilaporkan pada hari ini, 133 kes (1.7%) adalah daripada Kategori Tiga, Empat, dan Lima, dan 7,817 kes (98.3%) lagi adalah terdiri daripada Kategori Satu dan Dua.


Muhyiddin cadang peruntukan RM300,000 kepada ahli Parlimen terjejas banjir

Kerajaan digesa menyalurkan peruntukan segera berjumlah sekurang-kurangnya RM300,000 kepada semua ahli Parlimen termasuk mereka di blok pembangkang yang kawasan terkesan akibat bencana banjir minggu lalu, kata Muhyiddin Yassin.
Ahli Parlimen Pagoh itu berkata ini bagi membolehkan bantuan disalurkan dalam kadar segera kepada mangsa-mangsa banjir di kawasan masing-masing terutamanya di Johor.
“Saya juga ingin mengucapkan terima kasih kepada perdana menteri yang meluluskan segera peruntukan RM50 juta kepada Johor tetapi saya cadangkan ia dinaikkan kepada RM100 juta kerana keadaan banjir pada kali ini amat teruk," katanya ketika berucap perbahasan Belanjawan 2023 di Dewan Rakyat, hari ini.
Setakat pagi tadi, kira-kira 49,410 orang terkesan banjir di Johor berbanding 50,596 orang pada 8 malam tadi.
Daerah Batu Pahat kekal menjadi daerah paling teruk terjejas dengan 20,767 mangsa daripada 5,809 keluarga; diikuti Segamat dengan 11,023 orang (3,253 keluarga); Kluang 4,770 mangsa (1,376 keluarga); Muar 4,625 mangsa (1,358 keluarga); dan Kota Tinggi dengan 3,160 orang  (837 keluarga).
Manakala, seramai 53,040 ditempatkan di pusta pemindahan sementara pagi ini berbanding 55,000 orang malam tadi di tiga negeri yang terjejas akibat banjir iaitu Johor, Pahang dan Melaka.
Terdahulu, kerajaan meluluskan peruntukan segera sebanyak RM50 juta untuk Johor susulan bencana banjir yang disifatkan terburuk pernah melanda negeri itu.
Kelulusan itu diumumkan oleh Perdana Menteri Anwar Ibrahim bagi tujuan kerja baik pulih infrastruktur yang rosak disebabkan bencana tersebut.


700,000 kanak-kanak dari zon konflik Ukraine kini berada di Rusia

Rusia telah membawa masuk kira-kira 700,000 kanak-kanak dari zon konflik di Ukraine ke wilayah Rusia, kata Ketua Jawatankuasa Antarabangsa Majlis Persekutuan Parlimen Rusia, Grigory Karasin lewat semalam.
"Dalam beberapa tahun kebelakangan ini, 700,000 kanak-kanak telah berlindung dengan kami, melarikan diri dari pengeboman dan tembakan dari kawasan konflik di Ukraine," tulis Karasin dalam kiriman di saluran Telegramnya.
Rusia melancarkan pencerobohan besar-besaran ke atas jirannya di barat Ukraine pada Februari 2022.
Menurut Moscow, program membawa kanak-kanak dari Ukraine ke wilayah Rusia adalah untuk melindungi anak yatim dan kanak-kanak yang ditinggalkan di zon konflik.
Bagaimanapun, Ukraine berkata ramai kanak-kanak telah dihantar pulang secara haram dan Amerika Syarikat (AS) berkata ribuan kanak-kanak telah dipindahkan secara paksa dari rumah mereka.
Kebanyakan pergerakan orang dan kanak-kanak berlaku dalam beberapa bulan pertama perang dan sebelum Ukraine memulakan serangan balas utamanya untuk mendapatkan semula wilayah yang diduduki di timur dan selatan pada akhir Ogos.
Pada Julai 2022, AS menganggarkan bahawa Rusia "mengusir secara paksa" 260,000 kanak-kanak, manakala Kementerian Integrasi Wilayah Diduduki Ukraine, berkata 19,492 kanak-kanak Ukraine pada masa ini dihantar pulang secara haram.


Tanah runtuh di Seremban rosakkan pencawang elektrik, 2 kenderaan

Hujan lebat berterusan selama beberapa jam sejak petang dipercayai menjadi punca kejadian tanah runtuh di Jalan Tun Dr Ismail, Taman Bukit Sentosa di Seremban malam tadi yang turut menyebabkan kerosakan pada sebuah pencawang Tenaga Nasional Berhad.Pegawai Operasi Balai Bomba dan Penyelamat (BBP) Seremban Jefri Uzus berkata sepasukan anggota dikerahkan ke tempat kejadian pada pukul 8.05 malam. “Pencawang tersebut mengalami kerosakan pada transformernya. Tanah runtuh itu turut menyebabkan pokok di kawasan sekitar tumbang dan menghempap dua kereta Mercedes Benz dan Volvo yang diletakkan berhampiran.“Bagaimanapun, tiada mangsa dilaporkan terlibat dan penduduk sekitar dinasihatkan sentiasa berwaspada dan melaporkan kejadian tidak diingini kepada pihak berkuasa dengan segera,” katanya dalam kenyataan hari ini.Dalam kejadian berasingan, Pegawai Operasi BBP Seremban II Harzizi Hasim memaklumkan sebuah bilik menggosok pakaian di asrama lelaki sebuah sekolah mengalami kebakaran 40% kira-kira pukul 2 pagi tadi.Beliau berkata tiada mangsa dilaporkan terlibat dalam insiden berkenaan dan punca kejadian masih disiasat.


Ringgit dibuka sedikit mengukuh berbanding dolar AS pagi ini

Ringgit dibuka mengukuh sedikit berbanding dolar Amerika Syarikat (AS) pada Jumaat, seiring dengan kenaikan harga minyak mentah.Pada 9.11 pagi Jumaat, ringgit meningkat kepada 4.1800/1835 berbanding dolar AS dari 4.1835/1850 yang dicatatkan pada akhir urus niaga pada Khamis.Setakat pagi Jumaat, harga minyak mentah Brent yang juga merupakan penanda aras global menokok 0.18% kepada AS$91.27 setong.Dalam pada itu, ringgit diniagakan kebanyakannya rendah berbanding kelompok mata wang utama lain.Ringgit susut berbanding dolar Singapura kepada 3.1104/1132 daripada 3.1007/1021 pada Khamis dan rendah berbanding euro kepada 4.7865/7905 dari 4.7207/7224, sebelum ini.Berbanding pound Britain, unit tempatan itu susut kepada 5.6890/6937 dari 5.6716/6736 dan meningkat berbanding yen Jepun kepada 3.6370/6400 dari 3.6458/6474.


Sorry.


31 ahli Parlimen BN sokong PN umpama ‘undi tak percaya terhadap Zahid’, kata penganalisis

Penganalisis politik berkata tindakan 31 ahli Parlimen Barisan Nasional (BN) yang secara terbuka mengumumkan keputusan untuk terus kekal menyokong kerajaan Perikatan Nasional (PN) hari ini merupakan petunjuk wujudnya “undi tidak percaya” terhadap Presiden Umno Ahmad Zahid Hamidi.Pengarah Eksekutif Ilham Centre Hisommudin Bakar berkata perkara itu jelas ditunjukkan berdasarkan sidang media yang dilakukan secara beramai-ramai oleh kumpulan tersebut tengahari tadi.“Ini adalah penentangan terbuka, yang dibuat secara unilateral oleh ahli Parlimen BN, tanpa berbincang dengan Zahid,” katanya ketika dihubungi MalaysiaNow.“Mereka menggunakan hujah bertanding pilihan raya atas tiket BN, bukannya Umno.”Hisommudin turut menambah, bagi mengelakkan masalah dalaman parti itu berterusan, Zahid selaku presiden parti dan pengerusi BN perlu mengadakan perbincangan segera dengan seluruh ahli Parlimen komponen gabungan itu, bukan sekadar tertumpu kepada kepada Umno.Katanya, ia perlu dilakukan bagi mencapai keputusan sebulat suara selain mengelak perpecahan dalam gabungan itu.Dalam pada itu, pemerhati politik Kamarul Zaman Yusoff pula percaya Zahid kini berdepan masalah besar.“Bila majoriti ahli Parlimen bersetuju maka ia boleh membawa makna ketidakpercayaan sebahagian besar daripada mereka terhadap beliau.”“Walau Zahid masih belum mampu disingkirkan kerana majoriti ahli Majlis Kerja Tertinggi (MKT) masih menyebelahi beliau, namun dalam konteks BN ia adalah berbeza bila semua parti komponen BN menentang beliau.”Seramai 31 ahli Parlimen BN hari ini menyatakan sokongan kepada kerajaan PN pimpinan Perdana Menteri Muhyiddin YassinKetika mengumumkan pendirian itu, mereka juga menyokong supaya keabsahan kerajaan Perikatan Nasional (PN) dan kepemimpinan perdana menteri ditentukan ketika persidangan Parlimen pada September depan.Pendirian itu dinyatakan dalam sidang media yang diketuai Timbalan perdana menteri yang juga Naib Presiden Umno Ismail Sabri Yaakob.Pada sidang media itu, seramai 21 orang ahli Parlimen Umno dan BN hadir menyatakan pendirian mereka.10 lagi ahli Parlimen termasuk beberapa menteri, Dr Adham Baba, Hishammuddin Hussein, Khairy Jamaluddin dan Reezal Merican Naina Merican dilihat tidak hadir hari ini namun menyatakan sokongan mereka bersama kumpulan tersebut.Ismail berkata, pendirian itu diputuskan bersandarkan titah Yang di-Pertuan Agong yang berkenan untuk diadakan usul undi percaya dibentangkan pada September depan.


Persatuan guru gesa Putrajaya beri kuasa kepada negeri untuk tutup sekolah

Jabatan pendidikan negeri harus diberikan kuasa untuk menutup sekolah yang terletak di zon merah, kata persatuan guru.Cadangan itu disuarakan berikutan pelaksanaan perintah kawalan pergerakan bersyarat (PKPB) selepas berlaku peningkatan jangkitan harian yang mendadak di seluruh negara.Kesatuan Perkhidmatan Perguruan Kebangsaan (NUTP) menggesa Putrajaya memberikan kuasa membuat pertimbangan luar kebiasan seperti menutup sesi persekolahan secara fizikal.Presiden NUTP Aminuddin Awang berkata, pertimbangan sama harus diberikan kepada agensi yang mempunyai hubung kait dengan sekolah seperti pejabat pendidikan daerah (PPD) dan pentadbiran sekolah supaya tindakan pantas dapat diputuskan membabitkan penutupan operasi.“Arahan penutupan sesebuah sekolah akibat Covid-19 dibuat atas saranan dan nasihat Majlis Keselamatan Negara (MKN) serta Kementerian Kesihatan Malaysia (KKM). Dari segi birokrasinya memang banyak yang perlu dilalui,” katanya kepada MalaysiaNow.Katanya, jabatan pendidikan negeri dan pejabat pendidikan daerah perlu diberikan kuasa sementara untuk membuat keputusan menutup mana-mana sekolah di dalam pentadbiran mereka apabila pada pertimbangan mereka ada sekolah wajar ditutup akibat kebimbangan dan ketidakselesaan warga sekolah atau ibu bapa terhadap keselamatan akibat Covid-19.”Semalam, 489 kes baru direkodkan dan kerajaan melaksanakan Printah Kawalan Pergerakan Bersyarat (PKPB) di zon merah iaitu Sandakan, Papar, Tuaran di Sabah dan Klang di Selangor, bermula 9 Oktober ini susulan peningkatan kes Covid-19 di kawasan tersebut.Aminuddin menegaskan, perkara ini harus dilaksanakan segera apatah lagi jika keadaan di sekolah di sesuatu kawasan sudah jelas menampakkan ketidakselesaan dalam kalangan murid dan juga guru.Apa yang berlaku sekarang ialah, pihak sekolah, PPD atau JPN tidak boleh membuat apa-apa keputusan terhadap perkara ini.“Mereka terpaksa menunggu keputusan yang dibuat oleh MKN atau KKM,” kata Aminuddin.“Dalam isu ini, sebenarnya pihak sekolah dan PPD lebih mengetahui apa sebenarnya kekalutan dan masalah yang sedang melanda sekolah,” katanya.Pada masa sama, Aminuddin meminta Kementerian Pendidikan (KPM) membenarkan sekolah yang terletak dalam zon jangkitan pandemik Covid-19, melaksanakan kaedah Pengajaran dan Pembelajaran di Rumah atau secara atas talian, berbanding persekolahan secara bersemuka.“Meskipun penutupan sekolah secara fizikal dilaksanakan, kelas pembelajaran secara dalam talian boleh diteruskan seperti biasa.“Murid tak perlu hadir ke sekolah. Hanya cikgu sahaja yang perlu hadir dan melaksanakan pembelajaran secara atas talian sahaja agar dapat membendung kes penularan Covid-19 di kalangan pelajar,” katanya.


Kerjasama PH-Umno di Perak adalah ‘game changer’, kata suara dalam ‘audio Zahid’

Bahagian kedua rakaman audio dengan suara mirip Presiden Umno Ahmad Zahid tersebar sehari selepas klip audio pertama yang dipercayai rakaman taklimat supaya Umno berganding bahu bersama Pakatan Harapan (PH) dalam pilihan raya akan datang.Dalam audio terbaru yang tersebar hari ini, rakaman audio mirip suara Zahid sedang merujuk undi keyakinan di Dewan Undangan Negeri (DUN) Perak akhir tahun lalu sehingga mengakibatkan menteri besarnya ketika itu, Ahmad Faizal Azumu dijatuhkan dari jawatan itu dengan gabungan undi Adun Umno dan PH“Biar Perak memulakan ‘game changer’, satu perubahan besar, biar Perak lakukan ‘new political order’, inilah way forward untuk politik negara,” kata suara mirip Zahid itu dalam rakaman tersebut.Klip kedua itu tersebar di media sosial dan aplikasi WhatsApp, ia dipercayai sambungan daripada klip pertama yang muncul semalam.Ia juga tersebar ketika banyak seruan daripada beberapa pemimpin PH untuk membentuk pakatan bersama Umno selepas parti itu memutuskan kerjasama dengan Bersatu pimpinan Perdana Menteri Muhyiddin Yassin.MalaysiaNow difahamkan daripada beberapa sumber dalaman Umno bahawa rakaman-rakaman tersebut adalah perbincangan semasa mesyuarat Majlis Kerja Tertinggi (MKT) Umno di Janda Baik, Pahang bulan lalu.Walaupun dakwaan tersebut tidak dapat disahkan ketika ini, seorang pembantu Zahid tidak menafikan keaslian klip audio yang tersebar semalam.Pada 4 Disember lalu, Faizal hilang undi percaya yang diusulkan Umno selepas ketegangan di antara Umno dan bersatu. Usul tersebut mendapat sokongan daripada Adun PH, sementara PAS dan Bersatu tidak menyokong undi tersebut.Susulan itu, Adun Umno Saarani Mohamad yang menggantikan Faizal sebagai menteri besar baru mengumumkan peruntukan sama rata kepada semua Adun. Ia dilihat sebagai tanda penghargaan di atas sokongan PH.Dalam klip audio terbaru itu juga, lelaki dalam rakaman tersebut turut mendakwa telah menasihatkan Saarani untuk mengadakan persetujuan ‘confidence and supply’ supaya Adun PH tidak menolak belanjawan negeri.“Tujuannya apa? Tujuannya untuk memperlihatkan bahawa kita (Umno dan PH) lebih baik dari yang dulu,” kata suara dalam rakaman itu lagi.Satu sumber turut memberitahu MalaysiaNow bahawa beberapa pemimpin Umno yang menentang Zahid adalah mereka yang bertanggungjawab menyebarkan rakaman penuh itu secara bertahap.Di tahap pertama, suara yang sama mencadangkan Umno tidak perlu risau bekerjasama dengan DAP.Rakaman itu berkata DAP telah menjamin patuh peruntukan Perlembagaan mengenai hak keistimewaan orang Melayu, dasar yang menjarakkan Umno dan DAP sejak beberapa dekad lalu.“Saya bagitahu Nga Kor Ming, empat perkata dalam Perlembagaan mesti you ikut. Satu, agama Islam sebagai agama Persekutuan, kedudukan raja-raja Melayu, hak istimewa orang Melayu, dan bahasa Melayu sebagai bahasa kebangsaan. Dia buat kenyataan media,” kata suara itu merujuk pertemuannya dengan Naib Setiausaha Agung DAP, Nga Kor Ming.


Kes harian meningkat lepasi 4,000 jangkitan

4,046 kes baru Covid-19 direkodkan hari ini menjadikan jumlah keseluruhan sebanyak 2,824,973.MENYUSUL LAGI


Meninggalkan 2022 dengan menerima perbezaan

Tahun 2022 yang sedang berada di penghujungnya menyaksikan dunia sedang hendak pulih daripada wabak Covid-19 dan kesan-kesan ekonomi daripadanya.
Dunia mengharapkan 2023, suasana ekonomi dunia bertambah buruk apabila keadaan daripada apa yang berlaku pada tahun 2022 akan terzahir pada tahun hadapan.
Sebarang usaha untuk mengatasinya hanya akan kepada mengurangkan beban rakyat, tetapi bukannya mengelak daripada keadaan itu.
Namun begitu, manusia di seluruh tidak wajar pesimis.
Kita diseru positif dan menaruh harapan supaya keadaan tidaklah akan menjadi lebih buruk seperti apa yang dijangkakan.
Semua orang di muka bumi wajar mengharungi keadaan dengan tabah dan sabar.
Tetapi realiti tetap realiti.
Ilmu ekonomi dibangunkan pada asas tujuannya untuk meramalkan apa yang akan berlaku dengan teori-teori digubal untuknya.
Dari pengalaman lalu, ia kemukakan cadangan-cadangan bagi mengatasinya.
Wabak Covid-19 walaupun diisytiharkan berakhir pada tahun 2022 oleh Pertubuhan Kesihatan Sedunia (WHO), ia tidaklah lupus sepenuhnya.
Malaysia masih mempunyai kadar jangkitan baru lebih kurang 1,000 setiap hari.
Minggu lalu WHO menyatakan kebimbangannya terhadap angka jangkitan yang meningkat mendadak di China.
Maknanya bagi tahun 2023, manusia perlu hidup bersama adanya Covid-19.
Juga bermakna dunia tidak akan dapat kembali kepada era tahun-tahun 2010-an.
Namun cabaran bagi manusia bukanlah virus itu.
Cabaran terbesar ialah sifat manusia yang cenderung untuk berperang sesama sendiri.
Dengan wabak yang begitu bahaya, manusia tetap mempunyai masa dan tenaga untuk berperang.
Pada tahun 2020 ketika bermulanya wabak, Pertubuhan Bangsa-bangsa Bersatu (PBB) melalui setiausaha agungnya, Antonio Guterres merayu semua negara supaya menghentikan sebarang peperangan untuk menumpukan perhatian kepada Covid-19.
Tetapi ketika mana dunia masih baru hendak pulih daripada wabak, manusia sudah tidak sabar hendak berperang.
Maka tercetuslah perang di Ukraine.
Perang ini bukan saja melibatkan Ukraine dan Rusia, atau Eropah semata-mata tetapi ia mengheret seluruh dunia.
Dari segi ekonomi, perang itu menjejaskan bekalan gandum dunia.
Ia juga menjejaskan bekalan gas ke Eropah.
Pada keseluruhannya ia menjejaskan rantaian bekalan global yang baru hendak pulih daripada kesan Covid-19, maknanya Perang Ukraine melambatkan lagi pemulihan ekonomi dunia.
Maka dunia terpaksa menghadapi inflasi dan seterusnya kemelesetan.
Pada penghujung tahun 2022 ini, Perang Ukraine yang bermula pada bulan Februari asalnya dijangka hanya memakan masa seminggu tetapi ternyata berlarutan berbulan-bulan dan tidak kelihatan akhirnya.
Ia bermakna bahawa pada tahun 2023, dunia masih menghadapi masalah dan kesan dari Perang Ukraine.
Tetapi perkara lebih besar yang datang dari konflik Ukraine ini ialah peluasan persaingan kuasa besar yang boleh membawa dunia ke ambang perang dunia.
Sesuatu yang tentunya kebanyakan pihak di dunia, khususnya PBB hendak menghalangnya daripada berlaku.
Perang Ukraine ini merupakan peningkatan perseteruan Rusia dengan Barat yang diketuai Amerika Syarikat (AS).
Walaupun Barat tidak terlibat secara langsung dengan Perang Ukraine, mereka aktif menghantar bekalan senjata ke negara itu.
Bukan itu saja, tentera upahan dari AS dan negara-negara Eropah turut bertempur di Ukraine.
Maknanya Perang Ukraine itu adalah pertembungan antara Barat dengan Rusia.
Kesan daripada pertembungan Barat dengan Rusia ini melarat pula kepada peningkatan ketegangan dengan negara-negara yang ada masalah dengan AS.
Paling jelas ialah China yang membabitkan Taiwan dan Laut China Selatan.
Tetapi bukan saja China, negara-negara yang mempunyai isu dengan AS iaitu Korea Utara dan Iran turut diambll kira oleh Barat.
Maka dalam tahun 2022, dapat disaksikan betapa munculnya dua pihak besar yang berseteru.
Pihak Barat yang juga disertai oleh sekutunya di timur iaitu Taiwan, Jepun dan Korea Selatan.
Australia dan New Zealand pula sememangnya disifatkan sebagai Barat.
Pakatan ketenteraan utama Barat ialah Pertubuhan Perjanjian Atlantik Utara (Nato) yang menambah keahliannya pada tahun 2022 dengan penyertaan Finland.
Pakatan ketenteraan ini menetapkan bahawa mana-mana negara anggota yang diserang oleh pihak luar boleh meminta bantuan ketenteraan dari negara anggota lain.
Pendek kata, jika diserang Rusia, negara anggota Nato boleh meminta kemasukan tentera AS.
Dari satu segi, apa yang menjadikan pertembungan antara Washington dengan Moscow lebih berat berbanding semasa Perang Dingin dahulu ialah Nato kali ini lebih besar.
Kalau dulu, walaupun berdepan dengan Soviet Union yang lebih kuat daripada Rusia sekarang, tidak pula Finland sertai Nato.
Sementara Australia pula mempunyai perjanjian keselamatan dengan AS dan United Kingdom yang dikenali sebagai Aukus.
Ia pula melibatkan pembinaan kapal selam nuklear.
Sesuatu yang tidak berlaku semasa era Perang Dingin.
Aukus ini dilihat bukan ditujukan pada Rusia tetapi China.
Walaupun China tidak ada pakatan keselamatan dengan Rusia, tetapi peningkatan keupayaan ketenteraannya sejak 2012, iaitu apabila Xi Jinping mula menjadi presiden serta polisi peluasannya di Laut China Selatan dilihat sebagai cabaran kepada dunia.
Keadaan ini mendorong negara-negara jirannya untuk meningkatkan keupayaan ketenteraan masing-masing.
Sepanjang tahun 2022, Korea Utara aktif melancarkan roket-roket bersenjatanya ke arah lautan sekitar Korea Selatan dan Jepun.
Maka buat pertama kali sejak Perang Dunia Kedua, Jepun meminda Perlembagaan bagi membolehkannya meningkatkan keupayaan ketenteraan.
Maka sasarannya ialah Korea Utara tetapi pesaing strategik utama Jepun tetap adalah China.
Buat masa ini Jepun mempunyai isu tuntutan wilayah dengan Rusia dan China.
Namun pertembungan utama China adalah dengan AS di Laut China Selatan yang membabitkan bukan saja Taiwan tetapi juga Asia Tenggara.
Asean mengambil pendirian berkecuali seperti mana pada zaman Perang Dingin dahulu, tidak mahu terheret dengan pertembungan China-AS.
Tetapi negara-negara Asean yang juga mempunyai tuntutan bertindan wilayah di Laut China Selatan tentu bimbang terhadap tindakan-tindakan Beijing.
Maka mereka lebih condong pada AS.
Seperti mana pada zaman Perang Dingin dahulu.
Keadaan yang menimbulkan kebimbangan ini mendorong negara-negara Asean yang berdepan dengan China untuk meningkatkan keupayaan ketenteraan masing-masing khususnya angkatan laut dan udara.
Indonesia memperkasakan kapal-kapal perang mereka termasuk kapal selam.
Singapura pula memesan tiga kapal selam dari Jerman pada tahun 2022.
Jadi dalam tahun 2023, trend ini akan berterusan.
Walaupun setiap pihak meningkatkan keupayaan ketenteraan masing-masing tetapi pada asasnya setiap negara akan berusaha mengelak peperangan kerama ia akan merugikan semua orang.
Maknanya, diplomasi akan lebih banyak digunakan daripada tindakan ketenteraan.
Namun dengan melihat apa yang telah berlaku pada tahun 2022, diplomasi boleh menemui jalan buntu dan ia mengheret negara kepada peperangan.
Untuk mengelak peperangan, azam politik untuknya sewajarnya hendaklah tlnggi.
Semangat diplomasi, komitmen, kompromi, tolak ansur dan saling mengalah perlu ada.
Jika tidak, maka jadilah seperti apa yang berlaku di Ukraine. Pemimpin seperti Vladimir Putin akan senantiasa ada pada mana-mana zaman.
Pada masa ini, dan tahun depan, kalau tiada pertambahan peperangan pun, tetapi perbelanjaan yang tinggi untuk meningkatkan keselamatan dan pertahanan bermakna ia akan mengurangkan dana untuk keperluan rakyat.
Untuk perdamaian, manusia perlu menerima perbezaan yang wujud dalam kalangan sesama sendiri.
Tetapi masalah rebutan wilayah tidak dapat dihilangkan dengan menerima perbezaan.
Sebaliknya ia memerlukan tolak ansur yang dihasilkan oleh rundingan dan berakhir dengan persetujuan kedua belah pihak.
Ini merupakan cabaran bagi Presiden Rusia Vladimir Putin dan Volodomyr Zelenskyy, presiden Ukraine untuk tahun 2023.


Gempa bumi di Afghanistan ragut lebih 1,000 nyawa

Angka korban akibat gempa bumi di Afghanistan meningkat kepada 1,000 orang, manakala lebih 1,500 yang lain cedera, lapor Agensi Anadolu pada Rabu.
“Lebih 1000 terbunuh dan lebih 1,500 lagi cedera di wilayah Paktika setakat ini,” kata ketua jabatan penerangan dan kebudayaan wilayah itu.
Jumlah kematian dijangka terus meningkat berikutan berpuluh-puluh rakyat kini berada dalam keadaan kritikal dan operasi menyelamat masih diteruskan di daerah Gayan dan Barmal di wilayah itu, katanya.
Sekurang-kurangnya 29 terbunuh dan 95 lagi cedera di wilayah Khost, menjadikan jumlah korban setakat ini mencecah 1,029 dan 1,595 lagi cedera.
Paktika dan Khost menjadi wilayah paling teruk terjejas dengan ratusan kediaman musnah akibat gempa bumi berukuran 6.1 pada skala Richter melanda kawasan berkenaan pada malam Selasa.
“Banyak rumah musnah, dan ramai terperangkap di bawah runtuhan.
“Pasukan bantuan dari Kabul telah tiba dan operasi menyelamat sedang dijalankan. Semua agensi yang berkaitan harus menyalurkan bantuan ke Paktika,” kata jurucakap polis di Kabul, Khalid Zadran menerusi ciapan di Twitter.
Pegawai Taliban juga telah meminta bantuan disegerakan di kawasan yang dilanda gempa bumi.
Video dan gambar yang tular di media sosial memaparkan banyak kediaman musnah.


Badan pemantau privasi Belanda cari maklumat daripada OpenAI, suarakan kebimbangan

Pemerhati privasi Belanda, DPA berkata bahawa pihaknya "prihatin" tentang penggunaan data peribadi oleh pembuat perisian yang membangunkan kecerdasan buatan (AI) dan ia telah menghantar surat kepada OpenAI yang disokong Microsoft untuk mendapatkan maklumat lanjut.
Kerajaan termasuk Kesatuan Eropah sedang mempertimbangkan cara mengawal selia teknologi selepas ChatGPT menjadi aplikasi pengguna yang paling pesat berkembang dalam sejarah.
"DPA prihatin tentang bagaimana organisasi yang menggunakan kecerdasan buatan 'generatif' merawat maklumat peribadi," kata agensi itu.
Agensi itu "akan mengambil pelbagai tindakan pada masa depan. Sebagai langkah pertama kami telah meminta OpenAI melalui surat untuk menjelaskan beberapa perkara mengenai ChatGPT."
DPA berkata ia sedang mencari maklumat tentang cara syarikat itu mengumpulkan data yang digunakan untuk mencipta perisiannya dan cara menyimpan data, termasuk maklumat yang diperoleh daripada soalan pengguna.
Kebimbangan semakin meningkat tentang potensi penyalahgunaan teknologi dan kemungkinan pelakon tidak baik dan kerajaan boleh menggunakannya untuk menghasilkan lebih banyak maklumat salah berbanding sebelum ini.


Rentas negeri penerima vaksin lengkap bertemu keluarga dipertimbangkan, kata TPM

Timbalan Perdana Menteri Ismail Sabri Yaakob hari ini berkata kerajaan sedang mempertimbangkan cadangan membenarkan perjalanan rentas negeri untuk bertemu ahli keluarga.Dalam sebuah hantaran di Facebook, Ismail berkata beliau menerima keluhan ramai yang terpaksa berpisah dengan pasangan dan anak-anak kerana larangan merentas negeri.Beliau turut berkata cadangan untuk membenarkan penerima lengkap dos vaksin sering dibawa ke mesyuarat Majlis Keselamatan Negara (MKN).“Ibu atau bapa tidak sepatutnya terpaksa berpisah dengan anak-anak dalam tempoh yang terlalu lama.“Insya Allah, kerajaan sedang memperhalusi cadangan ini bagi membolehkan pasangan dan keluarga jarak jauh disatukan semula,” katanya.Larangan merentas negeri dilaksanakan pada 12 Mei lalu selepas kerajaan mengumumkan perintah kawalan pergerakan bagi kali ketiga sejak tahun lalu.Selain perjalanan rentas negeri, perjalanan di antara daerah turut tidak dibenarkan bagi membendung penularan Covid-19 yang meningkat secara mendadak dalam negara.


KKM, SPR masih bincang SOP PRU15

Kementerian Kesihatan (KKM) masih dalam peringkat perbincangan dengan Suruhanjaya Pilihan Raya (SPR) bagi memuktamadkan prosedur operasi standard (SOP) Pilihan Raya Umum ke-15 (PRU15).
Menteri Kesihatan Khairy Jamaluddin berkata perkembangan lanjut berhubung SOP tersebut akan diumumkan dalam masa terdekat.
“Masih lagi (SOP PRU15) dalam perbincangan. SPR telah minta maklum balas dari KKM.
“Ada beberapa perkara yang SPR boleh buat, ada yang mungkin mereka sukar untuk buat. Jadi, KKM akan beri maklum balas dalam sehari dua ini,” katanya kepada pemberita selepas merasmikan Persidangan Komanwel dan Luka Global Ke-4 (2022), di Petaling Jaya hari ini.
KKM sebelum ini telah mengesyorkan kepada SPR berhubung beberapa SOP PRU15 supaya ia diadakan dalam keadaan pilihan raya selamat Covid-19 dengan mengambil kira kepentingan orang ramai agar tidak dimudaratkan dengan kehadiran pesakit Covid-19.
Mengenai pemilihan Malaysia sebagai tuan rumah bagi Persidangan Komanwel dan Luka Global Ke-4 2022 itu, Khairy menyifatkan pemilihan itu sebagai pengiktirafan kepada Malaysia yang terpilih menerusi Mesyuarat Persatuan-persatuan Luka Sedunia.
Katanya, Malaysia turut terpilih menjadi tuan rumah bagi penganjuran Kongres Persatuan Penyembuhan Luka Sedunia 2026 menerusi bidaan yang diadakan di Abu Dhabi pada Mac lepas.
“Ini adalah pengiktirafan dan penghormatan besar kepada Malaysia apabila kita (Malaysia) dilihat sebagai antara negara peneraju dalam bidang penjagaan luka,” katanya.
Mengenai perkhidmatan rawatan dan penjagaan luka, Khairy berkata KKM akan menambah baik perkhimatan tersebut dalam tempoh lima tahun akan datang bagi membolehkan setiap pesakit menerima rawatan sepatutnya termasuk individu yang terlantar di rumah.
“Untuk lima tahun akan datang, lebih banyak tumpuan akan diberikan terhadap perkhidmatan kesihatan khususnya di peringkat komuniti,” katanya dan menambah kerajaan memperuntukkan RM5 juta setiap tahun kepada fasiliti kesihatan kerajaan bagi memenuhi keperluan rawatan penjagaan luka.


Siapa 18,000 orang yang mengundi Pejuang?

Seluruh 42 buah kerusi yang disertai oleh Pejuang tewas teruk dalam Pilihan Raya Negeri Johor 2022 ini, termasuk saya di N17 Semerah.Dalam konteks Malaysia, belum pernah ada mana-mana parti politik pembangkang mampu bertarung dan menyaingi lawan yang besar dan gagah secara bersendirian dalam pilihan raya.Ini suatu realiti yang pahit bagi semua ahli dan pimpinan parti, namun realiti pahit ini sangat berguna kerana ia mengesahkan bahawa teori “pembangkang berpecah pembangkang tewas” kini telah menjadi kenyataan.Kos untuk mengesahkan pendapat ini, agak tinggi.Tuan Puan,Jumlah keseluruhan undi untuk calon Pejuang ibarat yang bertanding itu dari calon bebas, bukan parti Pejuang yang diasaskan oleh seorang tokoh besar negara.Untuk menambah duka dan lara, Muda yang juga sebuah parti baru, mendapat hampir 50,000 undi berbanding Pejuang yang hanya mendapat undi 18 ribu lebih.Inilah realiti yang harus diterima dengan lapang dada oleh semua ahli-ahli Pejuang kerana hajat sebenar Pejuang menyertai PRN Johor ini adalah sebagai persediaan ke arah PRU 15 kelak.PRN Johor ini juga adalah medan memperkenalkan parti, baik logo, calon dan dasar-dasar parti secara langsung dengan para pengundi dan media secara terbuka.Walau bagaimana buruk hasil PRN ini untuk Pejuang, jumlah undi yang diperolehi ini masih agak baik dan melebihi dari jumlah ahli Pejuang di Johor.Di Johor ketika ini, ahli-ahli Pejuang yang berdaftar sejak tujuh bulan lalu sekitar 7,000 orang dan undi yang diperolehi oleh Pejuang secara keseluruhan di PRN Johor ialah 18,000 (18,692).Jika 100% ahli Pejuang keluar mengundi, Pejuang seharusnya mendapat 7 ribu undi, namun demikian jumlah undi untuk Pejuang lebih 18 ribu.Mungkin ada dalam kalangan undi oleh ahli Pejuang disertai dengan 1 atau 2 lagi ahli keluarga dan rakan yang turut mengundi untuk Pejuang.Saya sendiri di Dun Semerah, jumlah keahlian Pejuang yang berdaftar sejak tujuh bulan dahulu adalah 38 orang, dan jumlah undi yang saya terima 361 undi, dengan tempoh kempen selama kurang lebih 16 hari.Bagi mereka yang kecewa, maklumat ini boleh membantu mereka untuk memahami dan mungkin boleh melegakan sedikit kekecewaan mereka.Abang-abang dan kakak-kakak,Ya, memang jumlahnya amat kecil tetapi kita harus memahami ranah politik, perspektif kita harus betul kerana di sinilah ujian bagaimana kita sebagai pejuang, menerima realiti dengan penuh keinsafan dan dengan sikap yang positif.Jangan lupa, dari 18,000 pengundi ini, ia boleh menjadi asas kepada parti Pejuang memulakan langkah untuk bertapak di kawasan seperti parti-parti pembangkang yang lain sebelum ini.Jika untuk membuka satu cawangan memerlukan 30 orang ahli, bermakna jika 18,000 orang yang memangkah, maka Pejuang boleh membuka sebanyak kurang lebih 600 buah cawangan di seluruh negeri Johor.Ini suatu jumlah yang agak baik bagi sebuah parti baru yang belum mempunyai walau satu cawangan pun di Johor.Perlu juga diingat, 18,000 orang yang mengundi Pejuang ini adalah mereka yang benar-benar meyakini Pejuang yang terhimpit di tengah-tengah banyaknya parti politik dalam negara.Mereka mengambil risiko yang cukup besar dan langkah yang berani untuk memangkah Pejuang.Ini suatu perkara yang indah untuk difahami oleh ahli-ahli Pejuang.18,000 orang ini adalah manifestasi bahawa seramai 18,000 orang jugalah rakyat Johor yang menolak rasuah dan kerajaan kleptokrat.18,000 orang ini juga adalah mereka yang menolak kerjasama (MoU) politik antara PH dengan kerajaan BN/PN.Ini kemenangan moral yang cukup baik untuk Pejuang.Bagi saya, inilah makna-makna disebalik nombor yang kecil.Bersabarlah dan berusahalah menjadi lebih baik dari sekarang.Pejuang; dari tegak bertimpuh, biar rebah merempuh.Mahdzir Ibrahim adalah ahli Pejuang Parit Sulong.* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


Lebih 500 anggota polis kawal aliran trafik Gua Musang

Polis akan menempatkan lebih 500 anggotanya di Gua Musang menerusi Op Selamat bermula 20 April ini bagi melancarkan kesesakan trafik yang dijangka berlaku di jajahan itu sempena Aidilfitri tahun ini.
Ketua Polis Kelantan Muhamad Zaki Harun berkata jumlah itu termasuk 254 anggota trafik yang akan mengawal lalu lintas sepanjang lapan hari operasi dijalankan.
"Tahun ini, kita akan memberi lebih tumpuan kepada aliran trafik di Gua Musang berikutan laluan utama ditutup sementara untuk kerja pembaikan jalan.
"Kita jangkakan aliran trafik mungkin lebih sesak kerana perantau akan mengambil peluang pulang beraya selepas beberapa tahun berdepan kekangan akibat Covid-19," katanya.
Beliau berkata demikian kepada pemberita pada Majlis Iftar dan Kongsi Rezeki Ramadan di Ibu Pejabat Polis Kontinjen Kelantan di sini malam tadi.
Muhamad Zaki berkata Op Lancar akan diadakan terlebih dahulu selama dua hari bermula hari ini sebagai persiapan awal mengenal pasti aliran trafik di Gua Musang.
Beliau berkata menerusi Op Lancar, pihaknya akan menentukan jalan-jalan yang mungkin akan ditutup, dilencongkan atau dijadikan jalan sehala bagi mengatasi kesesakan trafik.
Bagaimanapun katanya, polis turut melakukan tugas sama seperti biasa di semua 'hotspot' jajahan lain selain tugasan mengekang sebarang aktiviti jenayah termasuk kes pecah rumah, kecurian dan permainan mercun.
"Kita juga mengehadkan cuti anggota tidak melebihi 10% daripada keseluruhan lebih 3,000 anggota yang ada bagi memastikan keselamatan dan kelancaran jalan raya sepanjang perayaan ini," katanya.
Beliau turut menasihatkan pengguna jalan raya supaya memandu secara berhemah dan mematuhi peraturan yang ditetapkan bagi mengelak sebarang kemalangan berlaku.


Amanah bincang dengan BN hadapi PRN di 6 negeri

Pucuk pimpinan Parti Amanah Negara (Amanah) memberi kebenaran supaya diadakan hubungan serta perbincangan dengan Barisan Nasional (BN) bagi menentukan pembahagian kerusi di enam negeri yang akan terbabit Pilihan Raya Negeri (PRN).
Pengarah Komunikasi Amanah Nasional Khalid Abdul Samad berkata antara perkara yang akan dibincangkan bersama adalah jumlah kerusi serta calon disenarai sama ada berdasarkan bentuk Kerajaan Perpaduan dan pertandingan dua penjuru atau sebaliknya, tetapi semua itu belum dimuktamadkan.
“Buat masa ini kita berkenalan, berinteraksi, bertemu dan berbincang serta melihat dari segi pendekatan kemungkinan kerusi yang kita boleh bersetuju untuk ditandingi salah satu pihak sama ada PH atau BN,” katanya pada sidang media di Kota Bharu hari ini.
Sementara itu, Khalid berkata beliau dilantik sebagai Pengerusi Amanah Kelantan bagi tempoh enam bulan untuk menghadapi PRN, berkuat kuasa Januari lepas.
Menurutnya menerusi pelantikan sementara itu, beliau akan bergandingan dengan pengerusi sedia ada Muhammad Husain untuk meningkatkan prestasi parti menghadapi PRN.
“Pengerusi sedia ada tidak dipecat masih kekal, hanya tugas dia diambil alih. Dalam perlembagaan parti memang dibenarkan mengambil alih bagi tempoh enam bulan untuk nak pulihkan, kukuhkan serta bantu pengerusi sedia ada,” katanya.


RM42 juta macam ‘kacang je’ bagi Najib, kata pendakwa

Mahkamah Rayuan hari ini diberitahu dana SRC International Sdn Bhd berjumlah RM42 juta yang digunakan oleh Najib Razak macam “kacang je” bagi bekas perdana menteri itu.Timbalan pendakwa raya ad-hoc V Sithambaram berhujah demikian di hadapan panel tiga hakim diketuai hakim Abdul Karim Abdul Jalil dalam pendengaran rayuan Najib terhadap sabitan dan hukuman penjara kerana penyalahgunaan RM42 juta dana SRC International.Dua lagi hakim yang menganggotai panel itu ialah Has Zanah Mehat dan Vazeer Alam Mydin Meera.Sithambaram berhujah (penggunaan) wang sebanyak RM42 juta itu macam “kacang je” (mudah diperoleh) bagi perayu (Najib) yang sebelum itu mengambil RM2.6 bilion sumbangan.“Dalam kes ini, Najib mempunyai kawalan penuh ke atas syarikat (SRC) dan apabila beliau memerlukan wang, beliau mengambilnya. Yang Arif, sebelum itu, beliau telah mengambil RM2.6 bilion, ini hanyalah ‘kacang je’ baginya,” kata Sithambaram dengan suara yang tinggi.Tahun lalu, Najib memberi keterangan di Mahkamah Tinggi Kuala Lumpur yang beliau menerima RM2.6 bilion sumbangan daripada kerabat diraja Arab Saudi antara 2011 dan 2014.Mahkamah Tinggi Kuala Lumpur pada 28 Julai tahun lalu, menjatuhkan hukuman penjara 12 tahun kepada Najib dan memerintahkannya membayar denda RM210 juta setelah mendapati dia bersalah atas tujuh tuduhan penyalahgunaan kuasa, pecah amanah dan pengubahan wang haram berkaitan dana RM42 juta milik SRC International Sdn Bhd.Pendengaran rayuan itu bersambung.


RoS lulus permohonan Umno pinda perlembagaan tangguh pemilihan parti

Jabatan Pendaftaran Pertubuhan (RoS) telah meluluskan permohonan berkaitan perlembagaan Umno dengan sedikit pindaan, berkuat kuasa hari ini (29 Julai), menurut Setiausaha Agung Umno Ahmad Maslan.
Ahmad berkata beliau menerima pemakluman itu menerusi surat daripada RoS semalam.
“RoS bersetuju kepada pindaan perlembagaan Umno supaya pemilihan Umno di semua peringkat diadakan tidak melebihi enam bulan selepas sesuatu pilihan raya umum (PRU) diadakan.
“RoS juga meminta supaya satu pemilihan perlu diadakan dalam satu penggal PRU, bermakna pemilihan Umno untuk penggal ini hanya akan dibuat tidak lewat daripada enam bulan selepas PRU15 diadakan,” katanya dalam kenyataan yang dimuat naik di laman sosial Facebook serta Twitter beliau hari ini.
Ahmad bagi pihak Umno merakamkan ucapan berbanyak terima kasih kepada RoS dan semua pihak yang terlibat, dalam meluluskan pindaan perlembagaan Umno.
Pada Mei lepas, Umno meluluskan pindaan perlembagaan parti yang membolehkan pemilihan parti diadakan tidak melebihi tempoh enam bulan selepas PRU, untuk memberi ruang kepada ahli memfokus kepada gerak kerja pilihan raya. Notis pindaan perlembagaan itu dikemukakan kepada RoS pada 17 Mei.
Pada 7 Julai lepas, RoS dilaporkan memaklumkan keputusan berhubung permohonan pindaan perlembagaan Umno akan diketahui selewat-lewatnya pada 16 Julai.
Umno sebelum ini menangguhkan pemilihannya di semua peringkat cawangan, bahagian dan Majlis Tertinggi selama 18 bulan selepas penggal 2018/2021 berakhir pada 30 Jun tahun lepas.
Jika dihitung, tempoh 18 bulan itu akan tamat hujung tahun ini dan pemilihan Umno penggal 2021/2023 perlu diadakan sebelum 30 Disember 2022.


Turkiye anggap Asean rakan kongsi penting

Ankara melihat Asean sebagai rakan kongsi utama di rantau Asia-Pasifik, kata timbalan menteri luar Turkiye pada Selasa, lapor Anadolu.
"Asean membentuk model kerjasama serantau yang berjaya dan merupakan contoh terbaik perpaduan dan kepelbagaian," kata Sedat Onal pada majlis perasmian minggu Asean di ibu negara Ankara.
Presidensi untuk warga Turkiye Luar Negara dan Komuniti Berkaitan (YTB) menganjurkan acara empat hari itu yang akan dihadiri duta dari lapan anggota Asean – Thailand, Indonesia, Kemboja, Brunei, Vietnam, Singapura, Filipina dan Malaysia.
Turkiye telah diberikan status Rakan Dialog Sektoral Asean pada 2017.
"Kami berhasrat membangunkan kerjasama yang lebih mendalam dan lebih luas dengan Asean dan negara anggota individunya berdasarkan objektif dan kepentingan bersama," kata Onal.
Beliau berkata budaya dan pendidikan adalah bidang kerjasama yang dinamik, sambil menambah Turkiye mahu meningkatkan dialog dengan Asean dan meningkatkan kerjasama dalam bidang lain seperti sains dan teknologi.
Ketua YTB Abdullah Eren berkata matlamat utama Turkiye adalah untuk membolehkan masyarakat mengenali satu sama lain dalam rangka diplomasi awam selain menunjukkan perpaduan.
"Kami yakin bahawa organisasi awam atau bukan kerajaan di kawasan tempat kami menjalankan aktiviti dapat mengukuhkan hubungan sedia ada. Terutama pertubuhan yang kukuh seperti Asean yang mungkin dapat mendekatkan negara kami dengan penduduk di rantau ini dan dengan itu membuka pintu kepada peluang baru," katanya,


DAP gesa Warisan, Pejuang tandatangan MoU kerajaan-pembangkang

Veteran DAP Lim Kit Siang hari ini merayu Warisan, Pejuang dan Muda menyokong dan menandatangani MoU persefahaman dengan Perdana Menteri Ismail Sabri Yaakob, mengatakan gencatan senjata politik perlu dilaksanakan dalam tempoh 10-18 bulan akan datang.Lim berkata langkah menandatangani MoU itu adalah demi masa depan yang lebih baik bagi semua rakyat Malaysia.“Kami ingin memenuhi Impian Malaysia; untuk negara ini menjadi sebuah negara hebat bertaraf dunia dan untuk menunaikan hasrat Bapa Malaysia Tunku Abdul Rahman agar Malaysia menjadi ‘sinar cahaya dalam dunia yang kelam dan terganggu’,” katanya dalam satu kenyataan hari ini.“MoU CSR yang ditandatangani antara Ismail dan pemimpin PH memberikan peluang bersejarah untuk menetapkan semula hala tuju negara ini ke arah pemulihan ekonomi dan sosial dalam era pasca-Covid-19 selain menyelamatkan Malaysia.”Lim berkata, Malaysia tidak boleh berakhir sebagai negara gagal ekoran amalan kleptokrasi atau kakistokrasi, mengatakan MoU tersebut tidak bermaksud tiada lagi blok pembangkang di Parlimen.“DAP dan PH akan terus bersuara dan mengangkat agenda keadilan, kebebasan, kemajuan dan perpaduan seperti biasa yang kami lalukan selama ini,” katanya.Terdahulu, Warisan bertindak menolak Memorandum Persefahaman untuk Transformasi dan Kestabilan Politik yang ditandatangani antara kerajaan dan pembangkang, mendakwa mereka tidak dilibatkan dalam rundingan yang disifatkan sepihak antara kerajaan dan gabungan Pakatan Harapan (PH).Selain Warisan, Pejuang juga turut menolak MoU tersebut mengatakan PH hanya meminta pihak mereka bersetuju dengan keputusan rundingan sepihak antara kerajaan dan gabungan itu.“Taklimat dan minta kami setuju dengan keputusan yang anda putuskan daripada beberapa rundingan dengan Umno dan Hamzah Zainuddin bukannya perbincangan,” kata Ketua Penerangan Pejuang Ulya Husamuddin dalam sebuah ciapan Twitter dalam respons beliau terhadap persefahaman yang termeterai Isnin lalu tersebut.Veteran DAP Lim Kit Siang hari ini merayu Warisan, Pejuang dan Muda menyokong dan menandatangani MoU persefahaman dengan Perdana Menteri Ismail Sabri Yaakob, mengatakan gencatan senjata politik perlu dilaksanakan dalam tempoh 10-18 bulan akan datang.Lim berkata langkah menandatangani MoU itu adalah demi masa depan yang lebih baik bagi semua rakyat Malaysia.“Kami ingin memenuhi Impian Malaysia; untuk negara ini menjadi sebuah negara hebat bertaraf dunia dan untuk menunaikan hasrat Bapa Malaysia Tunku Abdul Rahman agar Malaysia menjadi ‘sinar cahaya dalam dunia yang kelam dan terganggu’,” katanya dalam satu kenyataan hari ini.“MOU CSR yang ditandatangani antara Ismail dan pemimpin PH memberikan peluang bersejarah untuk menetapkan semula hala tuju negara ini ke arah pemulihan ekonomi dan sosial dalam era pasca-Covid-19 selain menyelamatkan Malaysia.”Lim berkata, Malaysia tidak boleh berakhir sebagai negara gagal ekoran amalan kleptokrasi atau kakistokrasi, mengatakan MoU tersebut tidak bermaksud tiada lagi blok pembangkang di Parlimen.“DAP dan PH akan terus bersuara dan mengangkat agenda keadilan, kebebasan, kemajuan dan perpaduan seperti biasa yang kami lakukan selama ini,” katanya.Terdahulu, Warisan bertindak menolak Memorandum Persefahaman untuk Transformasi dan Kestabilan Politik yang ditandatangani antara kerajaan dan pembangkang, mendakwa mereka tidak dilibatkan dalam rundingan yang disifatkan sepihak antara kerajaan dan gabungan Pakatan Harapan (PH).Selain Warisan, Pejuang juga turut menolak MoU tersebut mengatakan PH hanya meminta pihak mereka bersetuju dengan keputusan rundingan sepihak antara kerajaan dan gabungan itu.“Taklimat dan minta kami setuju dengan keputusan yang anda putuskan daripada beberapa rundingan dengan Umno dan Hamzah Zainuddin bukannya perbincangan,” kata Ketua Penerangan Pejuang Ulya Husamuddin dalam sebuah ciapan Twitter dalam respons beliau terhadap persefahaman yang termeterai Isnin lalu tersebut.


Tiada halangan pindah wang 1MDB ke PetroSaudi, kata saksi

Seorang pegawai bank memberitahu Mahkamah Tinggi semalam bahawa tiada sebarang halangan diterima oleh banknya, untuk melakukan transaksi pemindahan wang berjumlah AS$110 juta daripada 1Malaysia Development Berhad (1MDB) kepada syarikat perkhidmatan minyak dan gas PetroSaudi International Ltd (PSI) pada Mei 2011.Pembantu Naib Presiden di Bahagian Operasi Pasaran Global Deutsche Bank (Malaysia) Berhad Fatehah Md Salleh, 39, berkata pada 27 Mei 2011, pihaknya telah menerima dokumen daripada “front office” bahagian pasaran global berkaitan arahan pembayaran pertukaran matawang asing untuk 1MDB.Saksi pendakwaan ke-22 itu berkata arahan pembayaran berkenaan adalah kepada Bank JP Morgan Chase New York ke akaun RBS Coutts Bank Ltd, untuk dikreditkan ke akaun bernombor 11116073.Akaun tersebut didakwa dimiliki oleh PSI, melalui surat yang ditandatangani oleh ketua pegawai eksekutif (CEO) 1MDB Shahrol Azral Ibrahim Halmi.“Seterusnya, pihak kami memulakan pemeriksaan latar belakang pemilik akaun melalui sistem PCR dan sistem ‘HotScan’ terhadap PSI dan RBS Coutts, dan mendapati tiada halangan untuk melakukan transaksi pemindahan wang kepada syarikat tersebut,” katanya.Pada pemeriksaan balas oleh peguam Wan Aizuddin Wan Mohammed yang mewakili bekas perdana menteri Najib Tun Razak, saksi mengesahkan sistem PCR adalah sistem pengesahan dalaman bank bagi mengesan sebarang “red flag” berkaitan akaun tersebut.Pada perbicaraan sebelum ini, mahkamah diberitahu akaun 11116073 adalah milik Good Star Ltd, syarikat yang pada mulanya dikatakan sebagai anak syarikat PSI tetapi kemudiannya didedahkan sebagai syarikat yang dikaitkan dengan ahli perniagaan dalam buruan, Low Taek Jho atau Jho Low.Sementara itu, Naib Presiden Bahagian Operasi Pasaran Global di bank sama (Deutsche Bank) Nur Hasnee Taha Mdd Nordin berkata sebanyak RM3.487 bilion dipindahkan 1MDB kepada Deustche Bank melalui lima transaksi Sistem Pemindahan Dana dan Sekuriti Secara Elektronik Masa Nyata (RENTAS) pada 30 Sept 2009.Saksi pendakwaan ke-21 itu berkata wang tersebut dipindahkan oleh 1MDB bagi tujuan transaksi penukaran mata wang asing dengan membeli AS$1 bilion (RM3.487 juta) di mana AS$700 juta kemudian dipindahkan ke RBS Coutts serta US$300 juta didepositkan ke dalam akaun JP Morgan seperti yang diarahkan oleh 1MDB.Hasnee juga mengesahkan transaksi daripada 1MDB kepada Deutsche Bank pada 27 Mei 2011 dengan jumlah keseluruhan RM335.115 jutam yang dipindahkan daripada akaun AmBank milik 1MDB, bertujuan untuk transaksi pertukaran wang asing bagi membeli mata wang Amerika sebanyak AS$110 juta.Katanya ia kemudiannya dipindahkan ke akaun Bank JP Morgan Chase New York dan ke akaun RBS Couttsm untuk dikreditkan ke nombor akaun 11116073 seperti yang diarahkan oleh 1MDB kepada Deutsche Bank.Najib, 68, berdepan empat pertuduhan iaitu menggunakan kedudukan beliau untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah yang sama.Perbicaraan di hadapan hakim Collin Lawrence Sequerah bersambung 13 Jun.


Di mana Malaysia dalam kedudukan dunia ketika WHO beri amaran lonjakan kes Covid-19

Malaysia berada di kedudukan pertengahan dalam senarai negara-negara Asia dari sudut jumlah kematian berbanding populasinya walaupun terdapat peningkatan jumlah korban akibat Covid-19 yang meragut lebih dari 6,000 nyawa setakat ini.Data yang dikumpulkan Worldometer, sumber statistik yang dipercayai secara global dan dirujuk oleh kerajaan dan organisasi media antarabangsa, meletakkan Malaysia pada kedudukan ke-26 dari 49 buah negara mengikut kadar kematian bagi setiap satu juta populasinya.Senarai itu menunjukkan jumlah kematian Malaysia setakat ini masih lebih rendah berbanding negara-negara yang memiliki populasi jauh lebih kecil seperti Israel, Jordan, Lubnan dan Azerbaijan, atau negara yang memiliki jumlah penduduk yang serupa seperti Arab Saudi dan Nepal.Bagaimanapun, lonjakan kematian akibat Covid-19 sejak kebelakangan ini mungkin boleh menyebabkan Malaysia diletakkan di kedudukan yang lebih tinggi dalam senarai tersebut.Malaysia juga turut berada di kedudukan yang sama dalam senarai global – iaitu di kedudukan ke-119 – daripada 222 negara dari sudut kematian berbanding jumlah sejuta populasi.Senarai itu bagaimanapun diungguli Peru, Hungary dan Bosnia & Herzegovina.Peru yang memiliki jumlah penduduk sebanyak 32.5 juta mencatatkan lebih dari 194,000 kematian, diikuti Hungary yang mencatatkan sekitar 30,000 orang daripada 10 juta penduduknya terkorban.Kanada, negara lain yang memiliki jumlah penduduk yang mirip dengan Malaysia, mencatatkan lebih dari 26,000 kematian sejak wabak itu bermula, empat kali melebihi jumlah kematian di Malaysia.“Namun dengan hampir separuh rakyat di Kanada diberi vaksin, jumlah kematian di sana berkurang secara drastik menjadi kurang dari 10 orang,” kata seorang pegawai kementerian kesihatan yang enggan dinamakan kepada MalaysiaNow.“Harapan masih diletakkan dalam usaha mencapai imuniti kelompok, data di seluruh dunia menunjukkan penurunan mendadak dalam kematian harian di negara-negara yang menyaksikan kejayaan program vaksinasinya.“Oleh itu, ketika keadaan kita dari sudut statistik masih tidak seburuk negara-negara lain sebelum program vaksinasi, kita tidak boleh leka dan ia sangat berkaitan dengan pengawasan individu,” tambahnya.Kes harian dan kematian akibat Covid-19 dalam negara terus menunjukkan peningkatan walaupun selepas beberapa minggu sekatan pergerakan penuh dijalankan di bawah perintah kawalan pergerakan.Keadaan ini turut menyaksikan sebahagian rakyat Malaysia menggunakan media sosial untuk meluahkan rasa bimbang sekiranya negara kalah dalam memerangi pandemik Covid-19.Semalam, rekod tertinggi dicatat sebanyak 9,353 jangkitan baru dilaporkan, selain 87 kematian lagi direkodkan menjadikan kes kematian keseluruhan sebanyak 6,067.Kes harian paling banyak direkodkan di Lembah Klang, dengan Selangor menjadi negeri terkerap mencatat separuh daripada jumlah keseluruhan jangkitan seluruh negara.Ketua Pengarah Kesihatan Dr Noor Hisham Abdullah berkata hal itu adalah hasil daripada ujian saringan besar-besaran yang dilaksanakan di negeri itu.Bagaimanapun, Pertubuhan Kesihatan Sedunia (WHO) berkata peningkatan kes adalah trend global ketika ini.“Kita sedang kesan pusingan virus ini di seluruh dunia dan kita melihat lonjakan jangkitan di banyak negara ketika ini,” kata Ketua Teknikal WHO bagi Covid-19 Maria Van Kerkhove awal minggu ini.Walaupun mengungguli program vaksinasi global, Eropah menyaksikan peningkatan kes sebanyak 33% minggu lalu.United Kingdom, di mana lebih daripada separuh penduduknya menerima vaksin lengkap melaporkan 32,367 kes baru semalam dengan 34 korban dicatat, ia adalah angka tertinggi sejak Januari.Dalam pada itu, wujud peningkatan sebanyak 8.6% di Asia Tenggara, Indonesia ketika ini mencatat kematian harian sekitar 1,000 orang berdasarkan data rasminya.Van Kerkhove berkata antara faktor-faktor lonjakan kes global adalah kerana peningkatan pergerakan sosial selain berlakunya pengedaran vaksin yang tidak adil.“Kami tahu percampuran dan pergerakan sosial orang ramai semakin meningkat di seluruh dunia. Hal ini menyebabkan penularan kerana anda buat orang berkumpul beramai-ramai jika tak ada intervensi dilaksanakan.”WHO turut memberi amaran kadar vaksinasi boleh menyebabkan salah anggap terhadap keselamatan diri ketika berdepan pandemik yang setakat ini telah membunuh lebih dari 4 juta orang dan menjejaskan ekonomi dunia akibat sekatan yang dijalankan setiap hari.“Ini bukan keluk yang landai, ini adalah keluk yang terus meninggi. Untuk beranggapan jangkitan tak meningkat kerana kita mahu buka negara susulan vaksinasi, adalah anggapan yang salah. Jangkitan akan meningkat jika anda buka negara,” kata Dr Mike Ryan, ketua Program Darurat Kesihatan WHO baru-baru ini.Noor Hisham bagaimanapun bersikap optimis keadaan akan menjadi lebih baik di Malaysia, mengatakan kes akan menjadi stabil dan menurun dalam masa satu atau dua minggu lagi.“Saya yakin dengan kaedah kawalan yang baik (sekatan pergerakan) kita akan lihat jumlah kes lebih stabil serta menunjukkan penurunan dalam seminggu lebih atau dua minggu. Pada masa sama, proses vaksinasi perlu dipercepatkan.”Program Imunisasi Covid-19 Kebangsaan (PICK) menyaksikan lebih kurang 11 juta rakyat mendapatkan sekurang-kurangnya satu dos suntikan vaksin, dengan menyasarkan imuniti kelompok dicapai pada Disember.


Penganjuran rumah terbuka tidak bazir, kata Saifuddin Nasution

Majlis Rumah Terbuka Malaysia Madani bersama perdana menteri di enam negeri yang dimulakan penganjurannya di Kedah pada 29 April ini tidak menyebabkan pembaziran malah ia sebagai usaha meraikan rakyat melalui jamuan makan sempena Aidilfitri.
Menteri Dalam Negeri Saifuddin Nasution Ismail berkata peruntukan menyediakan makanan seperti ketupat, lemang serta sate pada majlis itu tidak melibatkan kos yang tinggi apatah lagi kerajaan tidak boleh berkira-kira untuk menjamu rakyat makan.
"Rumah terbuka nak sambut raya dengan rakyat tak usah kira sangatlah, apa sangat nak jamu ketupat, lemang kepada rakyat. Jadi tak ada isulah saya nampak… membazir apa? Nak jamu ketupat… lemang, apa yang membazir itu? Ketupat dan lemang berapa duit.
"Ada makanan (antaranya) lemang, ketupat, sate. Itu menu yang saya sahkan semalam, akan ada (juga) gerai-gerai, ada cendol, ada ais kacang, berapa duit sangat, tak membazirlah insya-Allah," katanya pada sidang media selepas lawatan Aidilfitri dan penyampaian sumbangan di Markas Taktikal Pasukan Gerakan Am di Bukit Kayu Hitam hari ini.
Saifuddin Nasution mengulas laporan media Ahad lepas mengenai kritikan Menteri Besar Kedah Muhammad Sanusi Md Nor terhadap penganjuran majlis itu yang dianggap sebagai program kempen Pilihan Raya Negeri (PRN) dan tidak wajar diadakan.
Sanusi dipetik sebagai berkata ini kerana majlis itu melibatkan kos yang tinggi sedangkan kerajaan Persekutuan sebelum ini menguar-uarkan langkah penjimatan, justeru Majlis Rumah Terbuka Aidilfitri seharusnya diadakan di satu lokasi sahaja iaitu di Putrajaya seperti kelaziman sebelum ini.
Selain Kedah, Majlis Rumah Terbuka Malaysia MADANI bersama Perdana Menteri dijadual diadakan di Pulau Pinang pada 6 Mei, Negeri Sembilan (7 Mei), Kelantan (12 Mei), Terengganu (13 Mei) dan Selangor (14 Mei).
Saifuddin Nasution yang juga Ketua Setiausaha Pakatan Harapan (PH) berkata majlis berkenaan bukan kempen PRN sebaliknya satu daripada pendekatan untuk Perdana Menteri Anwar Ibrahim berjumpa rakyat.
Beliau berkata tiada halangan untuk pihak kerajaan negeri termasuk Sanusi menghadiri majlis itu nanti.
Dalam pada itu, Saifuddin Nasution yang juga setiausaha agung PKR berkata proses pembahagian kerusi antara PH dan Barisan Nasional untuk PRN di enam negeri berjalan lancar setakat ini.
"Sangat memberangsangkan, mengikut jadual bagi kesemua negeri yang terlibat, kita ada garis masa kita, maksudnya untuk Mac kena selesai banyak mana, April kena selesai banyak mana, Mei kena selesai banyak mana.
"Kita mengikut ‘progress’. Tak ada masalah dari segi menguruskan proses rundingan itu,” katanya.


37% populasi Malaysia lengkap vaksin Covid-19

Sebanyak 37% atau 12,079,978 populasi negara ini telah melengkapkan dos suntikan vaksin Covid-19 setakat semalam, demikian menurut Jawatankuasa Khas Jaminan Akses Bekalan Vaksin Covid-19 (JKJAV).Jawatankuasa itu menerusi perkongsian infografik dalam Twitter rasminya memaklumkan setakat semalam juga, seramai 17,806,570 orang telah menerima dos pertama, menjadikan jumlah kumulatif pemberian vaksin menerusi Program Imunisasi Covid-19 Kebangsaan (PICK) kini sebanyak 29,886,548 dos.Bagi vaksinasi harian pula, sebanyak 517,692 dos diberikan semalam dengan 180,810 adalah dos pertama manakala 336,882 merupakan dos kedua.PICK dilancarkan pada 24 Februari lepas bagi memberikan vaksinasi untuk membendung pandemik Covid-19 di seluruh negara.


Minggu orientasi Universiti Malaya

“Senior Gentleman, Sir. May I have the privilege to know your name, Sir.”
Aku merendahkan diri.
Aku bertanya ini kerana aku dipaksa bertanya oleh seorang senior.
“Fuck you freshie. I have no time for you. F*** off.” Jawapan yang aku terima dari Senior Gentleman yang tidak suka diganggu.
Dari Senior Lady biasanya aku dapat jawapan yang memberahikan. “Don’t be cheeky freshie.”
Pada tahun 1971 ketika aku masuk ke Universiti Malaya (UM) bukan sahaja pelajar wanita ini dilihat bijak, malah hampir kesemua mereka dipandang cun dan bergetah.
Mereka mengancam testosterone aku yang dua tahun “terkurung”.
Selama dua minggu kami diragging oleh para senior. Para freshie amat senang dikenali.
Tali leher yang diwajibkan menunjukkan status kami.
Sebenarnya ragging ini pada hemat aku cara terbaik untuk bersuai kenal.
Bersuai kenal dengan penuh lawak, lucu, kasar, lucah dan berjenaka.
Memang betul para senior menghamburkan carutan.
Ini sebenarnya teater marah.
Bercakap dengan bahasa Inggeris yang belum pernah didengar.
Kami diajar menyanyi lagu-lagu erotik yang senikatanya lawak lagi memberahikan.
Ini yang romantik:
Meet me tonite,In the moon lite,Meet me tonite all alone,I have a story to tell you,A story that’s never been told.
Once a Papa meets a Mama,Under the “jambu” tree,Say the Papa to the Mama,Will you marry me.
Atau versi yang erotik :Ya ya ya ya,In China they do it for chillies,Here comes the one, Worst than the other one,Waltzing on his willies.
There was a boy from Japan,His cock is sitting in his hand,He is too young to f***,So he settled it with his hand,Ya ya ya ya.
Atau yang Melayunya:Ooo Cik Minah,Mari kita raba-raba,Tersalah raba,Teraba bontot rusa.
Lagu-lagu ini semuanya menggembalikan kenangan ketika zaman muda.
Zaman Uda baru mengenal Dara.
Zaman di mana Uda masih belum tahu lagi apa yang ada dalam kain sarung Dara.
Minggu kedua orientasi seorang “gentleman” mementaskan satu teater.
Pada malam itu satu kumpulan freshie lelaki termasuk aku dibawa ke Kolej Ketiga.
Ini kolej khusus untuk siswi.
Di hadapan pintu masuk Kolej Ketiga kami para freshie mula menyanyi lagu Kolej Kelima, “We Are Fifth Collegian”.
Tidak ada apa apa reaksi dari warga Kolej Ketiga.
Dari lagu itu kami beralih ke lagu erotik.
Tidak juga ada respons.
Tiba-tiba Ah Chai yang menjadi tok penghulu kaki ragging malam itu mengarahkan kami membuka pintu pagar.
“Take off the gate.” Ah Chai memberi arahan.
Bukan membuka pintu pagar untuk masuk tetapi mencabut pintu pagar untuk dibawa pulang ke Kolej Kelima.
Kami mengheret pintu besi ini untuk beberapa ela kemudian kami meninggalkan pintu ini di tepi jalan.
Satu kerja bodoh. Tapi menyeronokkan ketika kami melakukannya.
Ada perasaan macho jantan. Ada perasaan bebal bodoh.
Tapi semua yang kami lakukan kami anggap normal kerana kami ini pelajar universiti.
Kami bukan dari Universiti Kebangsaan Malaysia atau Universiti Pulau Pinang.
Kami dari Kolej Kelima UM.
Kolej terulung lagi hebat di UM.
Mengenang kembali apa yang berlaku semasa minggu orientasi Kolej Kelima aku tersenyum ketawa dengan penuh nostalgia.
Hari akhir minggu orientasi lebih menakjubkan. Semua situasi berubah.
Pada petang itu kami para freshie diberi pelung untuk mengorientasi para senior.
Apa saja yang diminta oleh freshie akan dilakukan para senior. Dunia beralih.
Ahli jawatankuasa orientasi cukup sporting.
Antara mereka ada Kutubudin, Johari, Tengku Muhamad, Shah, Jamil, Ah Chai, Bozo, Kuldip Singh, Zaman Khan dan Apek, semuanya menjadi bahan lawak diragging oleh freshie.
Yang menyeronokkan kami, semua para senior akan mengikut apa saja yang freshie arah.
Suruh duduk bersila mereka bersila.
Suruh ketuk ketampi mereka lakukan tanpa membantah.
“Bark like a dog.” Aku memberi arahan kepada Kuldip Singh.
“Huh huh huh.”
“Fuck you Bengali. You must walk on four feet.” Aku memberi arahan.
Kuldip merangkak sambil menyalak di dataran depan dewan makan.
Kami para freshie ketawa terbahak-bahak kerana kali ini kami pula yang membuli senior.
Aku ingat lagi petang itu.
Ada jurugambar dan wartawan dari akhbar New Straits Times (NST).
Esoknya ada berita muncul dalam NST tentang hari akhir minggu orientasi di Fifth College.
Hujung minggu untuk merayakan tamatnya orientasi ada “informal”.
Ini majlis tari menari yang di jalankan dalam dewan makan.
Kami para freshie lelaki dan perempuan diwajibkan hadir. Kami bersosial.
Kami menari. Kami berdansa. Kami bertwist. Kami ber”a-go go”. Kami berjoget.
Malam itu aku seronok menari terutama irama waltz.
Kugiran Fitth Collge bernama Fifth Sound membawa lagu-lagu pop dan rock.
Pemain muzik terdiri daripada Helmi, Ariff Bakar dan konco-konco dari Kolej Kelima.
Shahgul Hamid penyanyi Bakat TV. Shagul bukan warga asrama menjadi penyanyi jemputan.
Malam informal adalah malam jantan mencuba nasib.
Terutama bila irama waltz bermain. Mana tahu kalau pintu rezeki terbuka maka cinta akan berputik.
Hamzah Ros bertemu Siti Hawa di minggu orientasi. Berpacar, bercinta, berijazah, berkahwin dan bahagia sampai ke anak cucuk.
Tapi ini bukan jalur aku.
Hishamuddin Rais masih membujang.
Malam itu, Gan siswa sains dari Melaka telah dinobat menjadi “Freshie King”. Sementara Santhi Nair dinobat sebagai “Freshie Queen”.
Pada hujung minggu kedua orientasi Persatuan Mahasiswa Universiti Malaya (PMUM) juga mengadakan sambutan.
PMUM mengadakan konsert di Dewan Tunku Canselor (DTC).
Setiap kolej membawa persembahan dari freshie untuk dipertandingkan.
Konsert Orientasi PMUM 1971 paling hebat lagi bersejarah.
Juruhebah malam itu Vicky Skelchy.
Gadis bergetah bersuara lunak ini dilanggan khas oleh PMUM dari barisan DJ Radio Malaysia.
Malam itu Kolej Keempat dengan bangga mendatangkan freshie bernama Michael Tan untuk bermain piano.
Sosok ini adalah pemenang Rancangan Bakat TV, RTM 1970.
Bila saja si Tan bermain piano kami di bawah pentas bersorak dan menyanyikan lagu “Daisy Daisy”, ini lagu anthem Universiti Malaya.
Kami melaung kuat sambil menyanyi untuk memastikan ketukan piano dari Tan tidak  dapat didengar.
DJ Vicky datang ke mic untuk meredakan keadaan.
“Please give Michael a chance.” Vicky meminta penonton jangan membuat bising.
Tiba-tiba tisu jamban terbang ke arah Vicky.
Roket kertas juga mula berterbangan menuju Vicky.
Di bawah pentas freshie dari Kolej Kedua dan Kolej Kelima terus bergasak menyanyikan lagu anthem masing-masing.
Lawan berlawan menyanyi beramai-ramai. Semua yang berlaku ini terkeluar dari program rasmi  yang telah diatur. DTC gegak gempita. Minggu orientasi 1971 tamat dengan konsert gagal di DTC.
Esoknya Naib Canselor UM Ungku Aziz membuat kenyataan.
Apa yang berlaku itu menurut Ungku Aziz adalah: “anti-intelektual dan anti-akademik”.
Akhbar melaporkan kenyataan Ungku Aziz ini.
Sebulan kemudian untuk merasmikan dan menyambut kedatangan pelajar baru PMUM mengadakan “Freshie Ball”.
Malam dansa orientasi PMUM ini diadakan setelah minggu orientasi di asrama selesai.
Hakikatnya freshie sudah berkenalan sesama sendiri dan juga dengan senior.
Suai kenal berjalan mesra. Maka malam mesra berdansa dianjurkan.
Aku membaca iklan Freshie Ball 1971. Ada juga terpasang niat nak bersama.
Tapi ada dua batu penghalang.
Pertama, wajib membeli tiket berharga RM15.
Kedua, wajib datang berpasangan.
Harga tiket RM15 ini boleh diselesaikan.
Tapi mencari pasangan untuk berdansa satu perkara yang agak sulit untuk aku selesaikan.
Mencari pasangan untuk ke Freshie Ball? Satu yang belum pernah aku lakukan.
Berdansa malam informal agak mudah. Bukan saja percuma malah tidak perlu membawa pasangan.
Informal bukan majlis tari menari.
Majlis Ball, bukan saja wajib berpasangan malah wajib mengenakan pakaian “evening dress”, macam “Mat Salleh” dan “Minah Salleh” dari London.
Aku tidak pergi menyertai Freshie Ball 1971.
Aku difahamkan acara “grand finale” malam itu ialah menobatkan “Freshie Queen”, pelajar perempuan tercantik tahun 1971.
Sebelum tengah malam, sebelum majlis dansa tamat, aku dan Adi Satria singgah ke DTC. Kami pulang dari Medan Selera Petaling Jaya.
Sebagai freshie aku juga budak kampung, tak pernah melihat majlis tari menari.
Tak tahu apa itu Ball.
Aku dan Adi memberhentikan motorsikal dan menghampiri dinding gelas dewan. Dari tempat yang tidak ditutup oleh kain langsir aku nampak dewan yang agak gelap.
Pentas agak cerah. Aku ternampak kugiran sedang berehat.
Ketika ini pertandingan Freshie Queen sedang berjalan.
Di luar dewan aku mendengar suara DJ.
Bayangkan malam itu Freshie Queen 1971 Universiti Malaya ialh Santhi Nair.
Kami kenal Santhi kerana dia sama-sama freshie dengan kami.
Santhi Nair warga Kolej KeLima. Amin.
Selesai orientasi aku mula mengikuti kuliah.
Satu pagi aku menapak dari Dataran Sastera ke DTC.
Aku  ternampak poster terlekat  di batang pokok  di tepi jalan.
Poster bertulisan merah: “Kelab Sosialis, Ceramah Karam Singh dan Tajuddin Kahar. Bekas tahanan ISA”.
Mata aku terbuka.
Akhirnya aku sampai juga ke tujuan asal aku.
Orientasi, informal, Ball dan ragging ini hanya selingan sementara.
Poster yang aku baca itu ialah tujuan asal aku untuk masuk ke UM.


Korea Utara beri amaran keras terhadap latihan Korea Selatan-AS

Korea Utara pada Jumaat memberi amaran akan “mengambil tindakan yang tidak pernah dilihat sebelum ini” andai Korea Selatan dan Amerika Syarikat (AS) meneruskan latihan ketenteraan seperti dirancang.
Jurucakap kementerian luar Korea Utara mengeluarkan amaran itu ketika Seoul dan Washington merancang mengadakan latihan Freedom Shield dalam tempoh beberapa minggu akan datang, lapor Agensi Berita Yonhap.
"Sekiranya AS dan Korea Selatan melaksanakan rancangan yang telah diumumkan yang dianggap oleh Korea Utara sebagai persediaan untuk perang, mereka perlu berdepan tindak balas berterusan yang tidak pernah berlaku sebelum ini," kata jurucakap itu dalam satu kenyataan yang disiarkan oleh Agensi Berita Korea Utara (KCNA).
Jurucakap itu memetik beberapa siri latihan yang didakan pada awal tahun ini, termasuk yang melibatkan pengebom strategik dan jet pejuang stealth serta rancangan untuk mengadakan kira-kira 20 latihan berskala besar.
"Keadaan di semenanjung Korea dan rantau itu mungkin akan kembali bergolak dan ketegangan yang semakin memuncak," kata pegawai itu.
Jurucakap itu turut menempelak tindakan Majlis Keselamatan Pertubuhan Bangsa-Bangsa Bersatu (UNSC) kerana "memaksa" mengadakan sesi mengenai isu Korea Utara pada minggu ini.


Calon PH di Padang Serai meninggal dunia

Calon Pakatan Harapan M Karupaiya bagi kerusi Parlimen Padang Serai meninggal dunia dua hari sebelum hari pengundian 19 November ini.
Setiausaha Agung PKR Saifuddin Nasution turut mengesahkan kematian beliau dalam sebuah hantaran di Facebook.
“Dengan rasa penuh hiba dan dukacita saya memaklumkan bahawa saudara M Karupaiya, mantan ahli Parlimen Padang Serai merangkap calon Pakatan Harapan telah meninggal dunia hari ini,” katanya.
Mendiang Karupaiya merupakan penyandang kerusi itu dan sepatutnya bersaing dalam pertandingan lima penjuru pada Pilihan Raya Umum ke-15 menentang C Sivaraajh dari MIC, Azman Nasrudin (Bersatu), Hamzah Abdul Rahman (Pejuang) dan Mohd Bakri Hashim dari Warisan.
Pada 2018, beliau memenangi pertandingan tiga penjuru menentang Leong Yong Kong (MCA) dan Muhammad Sobri Osman (PAS) dengan majoriti 8,813 undi.


Annuar gesa Ismail dilantik sebagai pengerusi BN

Ahli Parlimen Ketereh Annuar Musa menggesa supaya Ismail Sabri Yaakob dilantik sebagai pengerusi Barisan Nasional (BN) susulan keputusan Umno untuk mencalonkan beliau sebagai perdana menteri bagi menghadapi Pilihan Raya Umum ke-15 (PRU15) akan datang.Dalam sebuah kenyataan, Annuar berkata keputusan tersebut akan membolehkan Ismail menumpukan perhatian dan mengerahkan seluruh kekuatan bagi mengembalikan semula kekuatan Umno serta memulihkan keyakinan rakyat.“Saya berpandangan sudah tiba masanya perdana menteri turut diberi amanah sebagai pengerusi BN dan pengarah utama jentera pilihan raya BN,” katanya.“Sebagai calon perdana menteri, Ismail perlu diberi seluas-luas ruang untuk mencorakkan pentadbiran yang mampu membawa ‘order baru’ politik negara yang lebih segar, bersih, berintegriti dan mampu memulihkan negara.”Ismail dilantik sebagai perdana menteri pada Ogos tahun lalu, menggantikan Muhyiddin Yassin yang meletak jawatan selepas kehilangan majoriti akibat tindakan sekumpulan ahli Parlimen yang bersekutu dengan Najib Razak menarik balik sokongan mereka terhadapnya.Beliau merupakan pemimpin Umno dan anggota Kabinet yang enggan menyertai Najib dan presiden partinya, Ahmad Zahid Hamidi dalam kempen menyingkirkan Muhyiddin dari tampuk pentadbiran kerajaan.Jawatan pengerusi BN kini dipegang oleh Zahid yang juga merupakan presiden Umno.


Kes baru lepasi 2,300 jangkitan, 9 lagi terkorban

2,356 kes baru Covid-19 direkodkan semalam menjadikan jumlah keseluruhan sebanyak 4,784,980 kes.
Sebanyak 1,875 pesakit turut dilaporkan sembuh, menjadikan jumlah keseluruhan kes sembuh sebanyak 4,717,292.
Ketika ini, 31,463 kes aktif direkodkan, dengan 30,084 atau 95.6% daripadanya sedang menjalani kuarantin kendiri.
Dalam pada itu, 20 (0.1%)  kes kini berada di pusat kuarantin sementara 1,285 (4.1%) dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 74 kes dan 46 daripadanya memerlukan bantuan alat pernafasan.
Kadar penggunaan kemudahan ICU di seluruh negara kini sebanyak 64.1%, dengan kes Covid-19 merangkumi 19.8%.
Sembilan lagi kematian dilaporkan termasuk tiga kes kematian sebelum tiba di hospital menjadikan kes keseluruhan sebanyak 36,225 orang.


GPS dijangka tidak hadapi cabaran rebut kerusi Bukit Saban

Gabungan Parti Sarawak (GPS) dijangka tidak akan menghadapi cabaran hebat dalam pertandingan bagi merebut kerusi Dewan Undangan Negeri (DUN) Bukit Saban pada Pilihan Raya Negeri Sarawak ke-12 (PRN12) Sabtu ini.Penganalisis politik Dick Lembang Dugun berkata jawatan timbalan ketua menteri Sarawak memberi kelebihan kepada penyandang kerusi DUN itu Douglas Uggah Embas.“Penduduk akar umbi di Bukit Saban sudah pasti tidak ingin kehilangan kerusi Timbalan Ketua Menteri, dan ini merupakan salah satu faktor menyumbang kepada persoalanan kenapa beliau akan dapat terus mempertahankan kerusi Bukit Saban,” katanya kepada Bernama.Beliau berkata meskipun kerusi itu dijangka dapat dikekalkan oleh GPS pada PRN12 ini, namun ada kemungkinan besar majoritinya akan menurun berbanding sebelum ini, kerana pesaingnya, terutama calon Parti Sarawak Bersatu (PSB) juga tidak kurang hebatnya.Menurutnya calon PSB Andria Dundang @ Andria Gelayan turut dikenali di peringkat akar umbi di kawasan itu, namun perpecahan undi yang bakal berlaku antara PSB dan PKR dijangka memberi kelebihan kepada penyandang.“Namun begitu apa-apa boleh berlaku dalam politik…sama-sama kita tunggu keputusan untuk Bukit Saban setelah selesai pengiraan undi nanti,” katanya lagi.Dalam pertandingan tiga penjuru di DUN Bukit Saban, selain Andria, seorang lagi pencabar Uggah ialah calon PKR Mikail Mathew Abdullah.Sementara itu tuai rumah Saga Unggot, 63, di sini berkata Uggah adalah pemimpin yang mampu membawa pembangunan ke kawasan Bukit Saban.“Ikhlas menjalankan tanggungjawab sebagai wakil rakyat, dia banyak membawa kemajuan  contohnya rumah panjang kami Nangga Ulai, Ulu Rimbas yang kini dilengkapi dengan kemudahan asas seperti bekalan elektrik, ada jalan raya, dan ia juga membantu penduduk dalam pertanian,” katanya.Katanya keprihatinan Uggah dalam menjaga kebajikan penduduk di kawasan DUN Bukit Saban juga menjadikan beliau dikenali ramai sebagai seorang pemimpin yang berdedikasi dan dihormati rakyat disitu bermula dari anak kecil sehingga golongan tua.


Pertuduhan rasuah terhadap saya bermotif politik, kata Zahid

Bekas timbalan perdana menteri Ahmad Zahid Hamidi memberitahu Mahkamah Tinggi di Kuala Lumpur hari ini bahawa pertuduhan rasuah, pecah amanah dan pengubahan wang haram ke atasnya bermotifkan politik.Zahid berkata ia adalah hakikat sebenar yang berlaku kepadanya dan pemimpin politik lain yang diheret ke mahkamah.Beliau berkata demikian semasa disoal balas Timbalan Pendakwa Raya Raja Rozela Raja Toran pada prosiding membela diri atas 47 pertuduhan iaitu 12 pecah amanah, lapan rasuah dan 27 pertuduhan pengubahan wang haram, membabitkan puluhan juta ringgit dana milik Yayasan Akalbudi (YAB).Raja Rozela: Sepanjang beberapa tahun kes ini berjalan, tiada keterangan yang dikemukakan oleh pendakwaan yang boleh dikaitkan sebagai bermotifkan politik, selain fakta yang anda seorang ahli politik.Zahid: Dari segi pendakwaan secara atas kertas memang tidak, tapi di belakang, saya mengetahui sangat ia bertujuan untuk bermotifkan politik.Raja Rozela: Saya tertarik dengan keterangan Datuk Seri semalam, Datuk Seri sebut tentang isu penyelewengan wang atau pecah amanah dan Datuk Seri sebutkan nama tiga ahli Parlimen dalam konteks itu. Bila saya dengar, terlintas dalam fikiran tentang isu politik dan wang yang mana isu politik dan wang ini bagaikan tidak dapat dipisahkan, munasabah saya cakap begitu?Zahid: Setiap ahli politik parti mana pun, seseorang itu sangat memerlukan wang bagi melaksanakan aktiviti politik. Wang bukan segalanya, tetapi segalanya perlukan wang.Ahli Parlimen Bagan Datuk itu tidak bersetuju dengan Raja Rozela bahawa kes rasuah, penyelewengan dan penipuan semakin berleluasa di negara ini.Raja Rozela: Maknanya Datuk Seri tak baca artikel baru-baru ini di The Wall Street Journal bahawa Malaysia berada di kedudukan pertama dalam negara paling ‘corrupt’ di dunia, sedih dengar. Datuk Seri ada baca?Zahid: Baca tajuk dan sepintas lalu.Kepada soalan Raja Rozela, sama ada terdapat kebenaran dalam perkara yang dilaporkan dalam The Wall Street Journal, Zahid menjawab: “Tulisan begitu berdasarkan dua elemen iaitu rasuah dan persepsi rasuah yang pada hemat saya persepsi lebih diutamakan daripada indeks sebenar”.Beliau bagaimanapun bersetuju dengan cadangan Raja Rozela bahawa kes rasuah masih membimbangkan.Zahid juga bersetuju dengan timbalan pendakwa raya itu bahawa negara mempunyai prinsip kedaulatan undang-undang iaitu tidak kira sama ada seseorang itu miskin atau kaya, semuanya sama di sisi undang-undang.“Tetapi bukan untuk tuduhan-tuduhan terpilih,” kata Zahid.Raja Rozela: Saya beri contoh, sekiranya seseorang ahli politik dituduh mengambil rasuah, antara alasan yang diberikan pertuduhan adalah konspirasi berbaur politik, tetapi sekiranya yang dituduh berkaitan rasuah adalah seorang tukang kebun sekolah, tak mungkin ia akan menimbulkan alasan yang sama (konspirasi berbaur politik) setuju?Zahid: Kalau tukang kebun itu ketua cawangan atau pemegang jawatan dalam parti politik, perkara yang sama akan berlaku terhadap tukang kebun itu.Perbicaraan di hadapan Hakim Collin Lawrence Sequerah bersambung.


Pengerusi PN Melaka sokong Mas Ermieyati sebagai ketua menteri

Pengerusi Perikatan Nasional (PN) Melaka, Mohd Rafiq Naizamohideen menyokong pencalonan Mas Ermieyati Samsudin sebagai ketua menteri sekiranya gabungan parti politik itu memenangi Pilihan Raya Negeri (PRN) Melaka Ke-15.Rafiq berkata pencalonan Mas Ermieyati tidak menjejaskan pendiriannya terhadap Bersatu atau kepimpinan parti itu dan beliau akan kekal konsisten meneruskan kempen sebagai calon PN di Dewan Undangan Negeri (DUN) Telok Mas.“Saya sebagai pengerusi PN Melaka, memberikan sokongan sepenuhnya kepada keputusan tersebut dan saya meminta semua jentera PN di seluruh Melaka bekerja keras untuk memberi kemenangan bagi semua calon-calon PN,” katanya kepada pemberita hari ini selepas menunaikan solat Jumaat di Masjid Al Khairiah, Telok Mas bersama Pengerusi PN, Muhyiddin Yassin.Semalam PN menerusi sidang media mengumumkan Mas Ermieyati yang juga calon bagi kerusi DUN Tanjung Bidara sebagai calon ketua menteri sekiranya gabungan politik itu berjaya memenangi PRN Melaka.Sebelum ini, selain Mas Ermieyati, Rafiq yang juga naib presiden Bersatu merupakan antara nama yang disebut-sebut dipilih untuk jawatan itu.Ditanya sekiranya nama beliau tidak dicalonkan sebagai ketua menteri disebabkan Bersatu menolak cadangan itu, Rafiq berkata itu hanyalah spekulasi.Selain itu, beliau juga tidak bersetuju dengan dakwaan pemimpin DAP, Lim Guan Eng bahawa keputusan PN tidak mencalonkannya sebagai ketua menteri kerana ia merupakan petanda parti itu akan kalah di DUN tersebut.“Itu hanyalah pendapat peribadi Lim Guan Eng. Saya tidak mahu ulas apakah asas yang dibuat oleh beliau.“Tetapi saya yakin yang saya sudah turun dan berjumpa secara tidak langsung pengundi di masjid, surau dan warung. Sokongan terhadap PN sangat baik dan positif,” katanya dan menambah beliau yakin sokongan itu akan diterjemahkan ketika hari mengundi esok.


Pakistan dan Islam

Satu pagi aku terbaca dalam akhbar Dawn yang aku langgan: “Two butchers arrested at Karachi for selling dog meat.”Dua penjual daging ditangkap di Karachi kerana menjual daging anjing. Aku tidak terperanjat lagi bila membaca berita ini.Kali pertama aku terbaca berita daging anjing menjadi daging kambing ini memang aku terkejut.Apa sudah jadi? Ini negara Islam. Apa sudah jadi dengan Islam Pakistan?Pertanyaan aku ini timbul kerana aku baru mengenal “Islamic Republic of Pakistan”.Sesiapa saja yang baru kenal Pakistan pasti terperanjat. Mustahil anjing boleh jadi kambing.Tetapi jika tinggal lebih lama di Pakistan ini, berita daging anjing jadi daging kambing ini menjadi perkara biasa.Anjing jadi kambing diikuti pula oleh berita keldai jadi lembu. Kemudian berita kuda yang juga boleh menjelma jadi lembu.Aku perhatikan dalam setahun berita seperti ini pasti ada muncul. Hanya binatangnya bertukar-tukar.Kerana selalu sangat anjing menjelma menjadi kambing hingga berita ini gagal menjadi induk berita. Malah TV Pakistan langsung tidak melaporkan berita ini.Untuk media cetak lepas sekali lapor berita ini tenggelam macam batu jatuh ke Tasik Tajul Muluk.Tiada kiyai, ulama, mufti, ilmuan Islam atau para bijak pandai memberi komentar dan analisa tentang perkara ini.Hakikatnya kerana selalu berlaku ianya tidak lagi memeranjatkan.Alah bisa tegal biasa. Keldai jadi lembu atau anjing jadi kambing bukan lagi satu kejadian yang menakjubkan untuk masyarakat Pakistan.Dari akhbar Dawn yang aku baca menjadikan aku teruja untuk melihat sendiri anjing jadi kambing di pasar Empress Market.Bukan mahu menjadi Sherlock Holmes, tapi aku ingin tahu apa seterusnya berlaku.Aku menjenggukkan muka ke dalam pasar daging.Jawapan kepada masalah anjing jadi kambing atau keldai jadi lembu ini cukup senang.Langkah peniaga daging agak bijak. Aku saksikan dengan mata kepala aku sendiri dalam Empress Market.Penjual daging mengambil jalan pintas untuk mengembalikan keyakinan orang ramai.Pembeli wajib diyakinkan. Yang dibeli daging kambing bukan daging anjing.Justeru, kepala kambing yang disembelih tidak dipotong untuk dipisahkan dari badan.Kepala kambing terus bersama badan dan daging. Bulu di kepala kambing tidak dikuliti. Muka kambing tetap seperti kambing.Ini membuktikan sahih yang tergantung di gerai bukan anjing tetapi kambing.Tak bertanduk kambing betina yang bertanduk kambing jantan.Untuk lembu pula, setiap lembu yang disembelih akan ditinggalkan ekor. Ekor lembu tidak dipotong.Mencongak ekor di buntut lembu. Juga sebahagian kulit di kaki dan tangan tidak disentuh dengan pisau.Jelas ekor, tapak kaki dan tangan lembu yang berbulu dapat dilihat. Ini untuk membuktikan bahawa ianya bukan keldai atau kuda.Malah kepala lembu ini juga tidak dikuliti, tergantung di atas gerai.Tetaapi awas dan waspada peniaga Islam di Pakistan selalu bermain silap mata.Pernah aku membeli daging yang aku pilih baik tetapi bila sampai ke rumah aku dapati dicampur dengan daging berurat.Ketika penjual menimbang satu tangan menimbang dan satu tangan lagi menyeluk ke tempat lain dan mengambil daging “reject”.Ini satu perkara biasa dalam hal jual beli sayur dan daging di Republik Islam Pakistan.Ini amalan peniaga Pakistan yang hendak cepat kaya dan cepat pergi naik haji.Untuk aku amat jelas malah terbukti bahawa Islam di Pakistan hanya topeng untuk menipu warga miskin.Agama dijadikan candu untuk melalaikan warga. Agama juga dijadikan sebab musabab dan alasan untuk menindas golongan miskin.Jeneral Zia-ul-Haq yang melantik dirinya sebagai presiden Pakistan melalui rampasan kuasa dengan licik bekerjasama dengan kumpulan Islam. Mullah, Ulama dan “Pir” digunakan sebagai alat pembesar suara untuk rejim tentera.Qazaf dan hudud dilembagakan oleh Jeneral Zia pada tahun 1979.Sebelum dan sesudah hukum hudud dilembagakan di Pakistan tidak ada apa-apa yang berubah.Pakistan dengan Islamnya tetap sama.“Chakar-makar”, ini perkataan Urdu. Selain dari “benchod”, chakar-makar adalah perkataan yang paling popular di Pakistan.Chakar-makar bermakna putar belit manakala benchod meniduri adik perempuan sendiri.Justeru chakar-makar dan benchod ini berjalan seiring.Jenayah pembunuhan yang mengerikan terus belaku.Aku pernah terbaca bagaimana satu beg kain baju yang busuk ditemui di stesen kereta api Lahore.Beg ini turun naik dari Karachi ke Lahore hingga bau busuk dicium. Bila dibuka didalamnya mayat perempuan yang sudah dipotong.Jenayah tidak berkurangan walaupun ada yang kena sebat di khalayak ramai. Ini mengikut hukum hudud.Sesiapa yang mengkaji sedikit tentang Pakistan akan berjumpa ayat dan surah “22 Keluarga”.Surah dan ayat ini ialah tentang ekonomi Pakistan yang dimiliki oleh hanya 22 Keluarga.Dari Habib ke Bawany, ke Haroon, ke Nishat, untuk menyebut beberapa nama keluarga.Taikun dan kapitalis besar ini mengawal industri besar dari bank, beras, gula, minyak tepung, simen, kimia hingga ke eksport dan import.Taikun dan para industrialis inilah yang memberi dana asas kepada para mullah, alim ulama dan pak lebai untuk mendirikan madrasah dan sekolah pondok.Kemudian madrasah ini mendapat sokongan dana dari Arab Saudi.Dari madrasah inilah munculnya anak-anak murid yang hari ini dunia kenali sebagai Taliban.Zulfikar Ali Bhutto sudah mati. Rejim tentera Jeneral Zia terus memperkukuh kuasa.Tentera Rusia masuk ke Afghanistan pada ambang Krismas 24 Disember, 1979.Kemasukan tentera Rusia ini membersihkan imej Jeneral Zia.Kini khidmat Jeneral Zia amat-amat diperlukan untuk menentang Rusia dan Soviet Union.Pakistan di bawah kuasa tentera kini menjadi orang tengah antara Amerika Syarikat (AS) dengan pelbagai kumpulan gerila Afghanistan yang mula bangun melawan Rusia.Pelbagai kumpulan gerila dari berbagai etnik suku kaum kini dikenali dunia dengan nama Mujahidin.AS pada awalnya tidak mahu dilihat secara terbuka memberi sokongan kepada Mujahidin.Justeru peranan ini dimainkan oleh Jeneral Zia. Dana dan senjata meluruh masuk semuanya melalui Pakistan.Dana sampai ke poket mullah dan parti Islam untuk membantu umat Islam Afghanistan yang dizalimi oleh komunis Rusia.Aku masih ingat lagi tidak berapa lama setelah tentera Rusia masuk ke Kabul, aku terbaca berita di akhbar Inggeris Dawn, Stinger atau senjata peluru berpandu hilang dicuri.Berita ini keluar pada tahun 1980.Berita senjata dicuri ini digunakan sebagai alat pelindung untuk menutup fakta tentang AS memberi senjata pada Mujahidin.Akhirnya pada tahun 1985 secara terbuka AS memberi lebih dari 1000 butir Stinger, senjata peluru berpandu yang boleh dipikul di bahu ini kepada Mujahidin.Stinger memberi pukulan maha hebat kepada helikopter dan pesawat udara Rusia. Puluhan helikopter Rusia gugur.Rentak dan irama yang dimainkan oleh AS terhadap Afghanistan sama seperti apa yang dilakukan kepada Vietnam.Pada tahun 1973 ketika aku di Universiti Malaya aku pernah mendengar ceramah dari Rahman Embong yang ketika itu menjadi pensyarah di Universiti Kebangsaan Malaysia (UKM).Menurut Rahman, tokan besar dadah ketika itu ialah AS.Rahman menerangkan bahawa Central Intelligence Agency (CIA) memerlukan dana gelap untuk membiayai perang.Untuk mendapat dana resmi melalui belanjawan kerajaan, wajib melalui kongres dan mungkin mengambil masa lama.Maka CIA menjadi tokan dadah untuk mendapatkan dana.Awalnya aku kurang yakin tentang surah ini. Tetapi aku yang kurang membaca dan kurang maklumat menerima fakta ini dari Rahman Embong.Sosok ini belajar di luar negara, menulis, berkuliah dan amat luas pembacaan.Pada tahun 1980 aku mendengar dari Saddar kawan Pakistan aku tentang beberapa graduan fakulti sains University of Karachi mula bekerja di makmal di sekitar Peshawar.“They are working in the lab… well paid… around 2000 rupees per month.”Saddar memberi maklumat tentang graduan yang bergaji mahal bekerja dalam bilik makmal.“What lab?” Aku bertanya tentang makmal ini membuat kajian apa.“Heroin.” Saddar menjawab.Dadah heroin ini agak asing bagi aku.Dadah baru yang pernah aku dengar ketika AS berperang di Vietnam.Dadah yang aku kenal lama ialah ganja.Di Pakistan ganja tumbuh seperti belukar. Malah di sekitar flat aku di Haq Bahoo Plaza ada belukar ganja.Di Pakistan aku mula berkenalan dengan “hashish”. Di Pakistan dipanggil “charas”.Hashish atau charas ialah bunga dan daun ganja yang ditumbuk lumat. Kemudian dibekukan seperti kepingan tempe.Charas dikeringkan dan dijual setepek, setepek.Dari apa yang aku baca heroin berasal dari candu yang diproses.Justeru memerlukan bilik makmal untuk menyediakan heroin ini.Candu ialah getah bunga popi. Bunga popi yang diguris untuk mengeluarkan getah.Getah yang dipungut dipanggil candu. Warnanya coklat hitam, macam taik ayam candu.Candu ini diproses menjadi debu putih yang dikenali sebagai heroin.Bunga popi terdapat hidup liar di Utara Pakistan.Cuaca dan bumi di wilayah ini cukup sesuai untuk pohon popi tumbuh.Malah popi menjadi tanaman sebagai mata pencarian kaum tani.Ganja dan hashish wajib dicampur dengan tembakau untuk dihisap. Tapi aku belum pernah melihat heroin jauh sekali melihat bilik makmal tempat heroin dibuat.Ketika Saddar bercerita tentang graduan bekerja di bilik makmal heroin di Peshawar aku teringat kembali dengan Perang Vietnam.Ketika Perang Vietnam merebak ke Laos dan Kemboja, heroin mula masuk ke pasaran anak-anak muda di Malaysia.“White powder… cheap in Peshawar.” Saddar memberi tahu bahawa debu putih murah harganya di Peshawar.Peshawar ialah kota sempadan antara Pakistan dengan Afghanistan.Kota ini dalam wilayah Pathan dengan bahasa Pashtun. Wilayah ini dipanggil North-West Frontier Province (NWFP) di mana kuasa kerajaan pusat amat minimum.Justeru industri senjata, dadah dan penyeludupan tidak ada kawalan di sini.Aku mula nampak satu fenomena baru di Karachi.Semakin ramai orang muda yang berserabai meminta sedekah.Bila aku amati baru aku sedar pasaran heroin sudah meledak di Karachi.Perang di Afghanistan sama seperti Perang Vietnam kini menjemput heroin masuk.Lalu aku teringat tentang kebenaran ceramah Rahman Embong tentang CIA menjadi tokan dadah.Aku juga telah berpeluang membaca tentang peranan CIA dalam industri dadah ketika Perang Vietnam.Kini Perang Afghanistan meyakinkan aku bahawa CIA sekali lagi menjadi tokan dadah.Pada awalnya senjata Mujahidin, Kalashnikov dibeli di pasaran gelap dari China, Iran dan Mesir.Ini dilakukan untuk membuktikan kepada dunia bahawa AS tidak campur tangan dalam Perang Afghanistan.Mempersenjatai Mujahidin ini dilakukan di bawah apa yang kini dikenali sebagai Operation Cyclone.Operasi ini menguruskan dana untuk Mujahidin yang pada awal tahun 1979 hanya berapa ratus ribu dolar hingga menjadi 20 hingga 30 juta dolar setahun. Semua ini memerlukan dana.Satu punca dana ialah dadah heroin. Merebaknya Perang Afghanistan selari dengan merebaknya dadah heroin di pasaran dunia.Apa yang terjadi di Vietnam kini berulang sekali lagi di Afghanistan.Satu hari di kawasan perumahan Gulshan Iqbal aku dengan Nasir pelajar perubatan dari Patani sedang santai minum teh.Tiba-tiba meja kami didatangi oleh seorang anak muda bernama Rafeek.Rafeek ini kenalan Nasir dan dia datang dengan motorsikal.Memiliki motorsikal petanda orang berada.Dia duduk di meja kami. Dan kami bersembang tentang itu dan ini.Anak muda 20-an yang berjurus sopan tetapi dia berhingus. Tiap kali menyedut hidungnya.“Sapa dia ni?”Aku bertanya kepada Nasir selepas Rafeek pergi.“Anak orang kaya… berhenti belajar… kena heroin.” Nasir bersurah.Beberapa bulan kemudian sekali lagi aku terserempak dengan Rafeek.Ketika itu aku tercegat seorang diri menunggu bas di Gulshan Iqbal.“Salamualikum… how are you brother?” Rafeek memberi salam.“Salam… ok… all ok.” Aku menjawab.“No go Bangkok?” Rafeek menyangka aku warga Siam.“You can bring some white powder….. good money…I will get it for you.”Tanpa banyak bercerita Rafeek terus memberikan tawaran.Nampaknya Rafeek dari pengguna kini hendak menjadi pengeksport.“Good money brother.” Rafeek cuba meyakinkan aku. Tapi aku ambil bena tak bena.“Ok if you need money you, Nasir knows where to find me.”Rafeek melihat aku kurang melayan maka dia berundur.Anak-anak muda dan warga Pakistan tidak hairan dengan ganja dan charas.Tapi kini heroin mengubah pasaran. Pemadat boleh dilihat meminta-minta di sana sini.Satu petang aku di Tariq Road. Ini adalah bahagian bandar Karachi yang paling “chic” untuk kelas menengah.Aku diperkenalkan oleh pelajar Patani dengan Cafe Iranian di Tariq Road.Kedai kopi ini milik orang Iran yang terkenal dengan kuih karipap dan teh masala susu lembu.Tiba-tiba aku di pegang oleh Saheed. Aku kenal anak muda 30-an ini dari rakan serumah aku.Saheed ini sosok peniaga dari suku Gujerati. Saheed memiliki kedai telefon.Jangan silap faham Saheed bukan menjual telefon.Dia memiliki sebuah kabin kecil dalam kedai kain baju.Dalam kabin ini ada telefon. Siapa nak mengguna telefon boleh menyewa dari Saheed.Di Republik Islam Pakistan tidak pernah wujud khidmat telefon awam untuk kegunaan orang ramai.Mustahil akan wujud kabin telefon di tepi jalan.Jika wujud dalam masa tak sampai 10 minit pasti akan kena curi. Ini ciri dan watak “Islamik” Pakistan.Maka muncul peniaga seperti Saheed yang tahu dan sedar akan keperluan kelas menengah, kelompok berduit yang melanggani Tariq Road. Justeru Saheed membuka kedai telefon.Saheed dan aku masuk ke Iranian Cafe. Kami meminta dua cawan “masala chai” dan kuih karipap.Di atas meja kami ada terlekat nota yang amat jelas dalam bahasa Inggeris dan Urdu: “Political Discussion Not Allowed in this cafe – Thanks”.Perbualan politik tidak dibenarkan dalam cafe ini.Perbualan aku dengan Saheed bukan hal politik tetapi lebih dari politik.“You are Malaysian…your passport very good.. no need visa to London or Amsterdam.”Saheed memulakan perbualan. Aku mengangguk.Si Saheed ini tidak sedar bahawa aku pendatang haram di Pakistan. Aku tidak memiliki pasport.“You could enter Amsterdam… no need visa.”“I think so… but London no need visa.” Aku memberi penjelasan.“You take white powder.” Saheed dengan jelas mempelawa aku jadi keldai dadah.Aku tak menjawab.“We pay 2000 dollars…. you stay in five star hotel in Amsterdam. 1000 in Karachi…. another 1000 in Amsterdam.” Saheed cuba meyakinkan aku.“How to pass Pakistani custom here?” Aku cuba mengelak.“All arranged. The white powder ready in the plane. You just take it out in Amsterdam. My friend will wait for you. Insya Allah you make money. Good holiday… then come back to Karachi and continue your study.”Mata aku terbuka mendengar rancangan Saheed ini.Pekerja Pakistan International Airlines (PIA) juga termasuk dalam jaringan Saheed ini.Dadah sudah tersedia dalam pesawat. Tugas aku hanya membawa keluar di Amsterdam.Dua ribu dolar amat lumayan. Setahun gaji guru di Pakistan belum sampai ke jumlah ini.Saheed adalah peruncit kecil-kecilan berbanding dengan CIA yang menerbangkan dadah dengan pesawat udara dari Colombia masuk ke AS.Masalah besar yang dihadapi oleh peruncit seperti Saheed ialah susah untuk mencari keldai tempatan.Halangan terbesar ialah pasport.Pasport Pakistan memerlukan visa dan soal jawab yang banyak dari kedutaan.Pasport Malaysia bernilai tinggi.Justeru Saheed mencuba nasib dengan aku.Aku diam tidak menjawab. Aku terus menikmati chai masala dan karipap. Aku sedar kami bukan berbincang politik yang dilarang dalam cafe ini.Tetapi apa yang dicadangkan oleh Saheed itu lebih politik dari politik.Saheed ingin merekrut aku untuk menjadi keldai membawa dadah ke Amsterdam.Duit dadah ini adalah sebahagian dari projek CIA dalam Perang Afghanistan.“So how?” Saheed menunggu jawapan.Aku yang kini mula tahu dan faham budaya warga Republik Islam Pakistan memberi jawapan.“Insya Allah Taala. We meet again.” Jawapan Islamik aku.Aku tidak mahu ditukar ganti daripada manusia menjadi keldai.Aku mengangkat tangan untuk menyelesaikan harga minuman.